Илмни яшириш - Fitrat.uz\nБош саҳифа / Мақолалар / Илмни яшириш\nAprel 29, 2018\tИлмни яширишda fikr bildirishni o'chirish 170 Кўришлар\n“Биз нозил қилган оятлар ва ҳидоятдан иборат нарсаларни (Муҳаммаднинг барҳақ пайғамбар эканини) одамларга Китоб (Таврот)да аниқ қилиб берганимиздан кейин (уни) яширганларни, шубҳасиз, Аллоҳ лаънатлагай ва уларни лаънатловчилар (фаришталар ва мўминлар) ҳам лаънатлагайлар. Илло, қайсилари тавба қилиб, хатоларини тузатиб, (ҳақиқатни) баён қилсалар, уларнинг тавбаларини қабул этурман. Мен Таввоб (тавбаларни қабул этувчи) ва Раҳмлидирман” (Бақара сураси 159-160-оятлар).\nМуъоз ибн Жабал ва бир гуруҳ саҳобалар баъзи яҳудийлардан Тавротдаги баъзи ҳукмларни сўрадилар. Яҳудийлар айтмадилар ва ҳукмни яширдилар. Бу оят нозил бўлди. Яна бу оят умумий аҳли китоблар шаънига эди. Чунки улар Таврот ва Инжилда келган пайғамбар Муҳаммад соллаллоҳу алайҳи васаллам тўғрисидаги оятларни яширган эдилар. Бу ояти Карима, асосан, яҳудий ва насронийлар ҳақида нозил бўлган. Бу ҳукм сабаби нузули хос бўлса ҳам, одамлар унга муҳтож бўлган пайтда илмни яшириб, баён қилмаган ҳар бир киши киради. “Ҳақни ноҳақлик билан қориштирмангиз ҳамда била туриб, ҳақиқатни яширмангиз!” (Бақара сураси 42-оят). Демак, бу оятда умумий ҳукм бор.\n“Пайғамбар соллаллоҳу алайҳи васаллам: “Ким Аллоҳнинг розилиги талаб қилинадиган илмни фақат дунёнинг ўткинчи матоҳига эришиш учун ўрганса, қиёмат куни жаннатнинг ҳидини ҳам топа олмайди”, дедилар”. Абу Довуд ва Ибн Можа ривоят қилишган.\nШарҳ: Исломда илм талаб қилиш, хусусан, динда фақиҳ бўлиш учун илм ўрганиш фақат Аллоҳ таолонинг розилиги учун бўлади. Шундай қилган одам икки дунёнинг бахт-саодатига эришади. Бу дунёда ҳурмат-эҳтиром ила ҳаёт кечиради. Охиратда эса жаннати маъводан жой олади. Аммо кимки диний илмларни, яъни, ҳадисда айтилганидек, Аллоҳнинг розилиги талаб қилинадиган илмни дунёнинг ўткинчи матоҳига эришиш учун, яъни мансаб учун, пулу мол учун, риё учун ўрганса, жаннатнинг ҳидини ҳам топа олмайди. Шунинг учун диний илмларни талаб қилганда киши ўта ҳушёр бўлиши, ниятини соф қилиши, фақат Аллоҳ таолонинг розилигини ўйлаб иш тутиши керак.\n“Пайғамбар соллаллоҳу алайҳи васаллам: Ким илмни Аллоҳдан бошқа учун ёки Аллоҳдан бошқани рози қилишни ирода этиб ўрганса, дўзахдаги ўриндиғини олаверсин”, дедилар” (Термизий ва Ибн Можа ривояти).\nШарҳ: Бу ҳадиси шарифнинг ровийлари Абдуллоҳ ибн Умар розияллоҳу анҳу билан танишамиз. Ушбу ҳадисда Пайғамбаримиз соллаллоҳу алайҳи васаллам илм талаб қилиш фақат Аллоҳ учун, Аллоҳнинг розилиги учун бўлиши зарурлигини қаттиқ таъкидламоқдалар. Агар кимнинг нияти бузилса, яъни илмни Аллоҳдан бошқа учун, Аллоҳнинг розилигидан бошқа мақсад учун ўрганса, дўзахга тушиши муқаррар эканини айтмоқдалар. Бу ҳадиси шариф ҳам олдинги ҳадис маъносидадир. Фақат биринчи ҳадисда натижа жаннатнинг ҳидини ҳам топа олмайди, деб баён қилинган бўлса, иккинчи ҳадисда “дўзахдаги ўриндиғини олаверсин”, дейилмоқда. Бу эса, диний илмларни талаб қилишда жуда ҳам ҳушёр бўлишни, Аллоҳнинг розилигини тилашдан бошқа нарсани хаёлга ҳам келтирмасликни тақозо қилади.\n“Пайғамбар соллаллоҳу алайҳи васаллам: “Ким илмни уламолар билан можаро қилиш учун, эсипастларга ғолиб келиб, ўзини кўрсатиш учун ёки у билан одамларни ўзига қаратиш учун ўрганса, Аллоҳ уни дўзахга киритади”, дедилар”. Термизий ва Ибн Можа ривоят қилишган.\nШарҳ: Бу ҳадиси шариф Каъб ибн Молик розияллоҳу анҳудан ривоят қилинмоқда. Пайғамбаримиз соллаллоҳу алайҳи васаллам ушбу ҳадиси шарифларида илм талаб қилишда толиби илм ниҳоятда эҳтиёт бўлиши лозим бўлган учта хатарли ишдан огоҳлантирмоқдалар: Илм талаб қилаётган киши уни:\n“Уламолар билан можаро қилиш учун” ўрганмаслиги керак. Бир илмни яхшилаб ўрганиш “уламолар билан талашиб-тортишиб, можаро қилиб, ҳаммасини енгиб, жим қилиб қўяй”, деган ниятда бўлмаслиги керак.\n“Эси пастларга ғолиб келиб, ўзини кўрсатиш учун” илм талаб қилмаслик керак. Толиби илм ҳеч қачон илмни ўрганиб олиб, тушунмаган одамларни мағлуб этиб, ҳаммасини лол қилиб қўяй, деган ниятни дилига тугмаслиги лозим.\n3. “Ёки у билан одамларни ўзига қаратиш учун” илм талаб қилмаслиги керак. Одамлар: “Фалончи қори бўлибди, мулла бўлибди, қойил”, дейишлари учун ва шунга ўхшаган ниятлар билан илм олмаслик керак. Агар шундай ният билан илм ўрганилса, оқибати яхши чиқмас экан. Аллоҳ таоло уни дўзахга киритар экан. Шунинг учун илмни фақатгина Аллоҳ розилиги учун талаб қилиш керак. Кўпчилик толиби илмлар бу ҳадисга амал қиладилар, устозлари бу муҳим қоидани уларга доимо эслатиб турадилар. Минг афсуслар бўлсинким, баъзи ҳолларда бу ҳадисга амал қилишни хаёлига ҳам келтирмайдиган кимсалар учраб турадилар. Баъзи бир ўзига олим нисбатини бериб юрганлар шогирдларига “фалончининг олдига бориб, манави саволни бер, ундоқ деса, мундоқ де”, деб можаро чиқаришга ундаб юборадилар. Худди илм ўрганиш фақат уламолар билан можаро қилиш учунгина бўладиганидек ҳолатни вужудга келтирадилар. Оқибатда толиби илмлар орасида, элу юрт ичида талашиб-тортишув, беҳуда можаро, ихтилоф кўпаяди. Исломга, мусулмонларга катта зарар етади. Пайғамбаримиз соллаллоҳу алайҳи васаллам бундоқ ишни қилмоқдан эмас, уни ният қилишдан ҳам қайтармоқдалар. Ана шундоқ ножўя ишни хаёлга келтириш, ният қилиш ёмон оқибатларга олиб келишидан огоҳлантирмоқдалар. Ҳозирги кундаги кўпгина беҳуда можаролар, Ислом даъвати йўлида мусулмонлар ўзларига ўзлари “сотиб олаётган” ғовлар баъзи бир илмни ўзига нисбат берган ва илм талаб қилаётган шахсларнинг ушбу ҳадиси шарифга амал қилмасликларидан келиб чиқмоқда. Энди ўзимиздаги илм ила эси паст, жоҳил, илмсиз кишиларга ғолиб келишга уриниш масаласига ўтайлик. Ҳозирги ҳаётимизда бу иллат ҳам кенг тарқалган. Оммавий диний саводсизлик шароитида уч-тўрт калима нарсани ўрганиб олган жоҳил ўзини аллома ҳисоблай бошлайди. Қаерда бўлса ҳамма оғзига қараб туришидан ғурурланиб кетади. Бориб-бориб атрофидаги диний саводи йўқ кишилар унга олим сифатида қараётганлари ҳам оз кўриниб қолади. Нафақат ўзи яшаб турган замони ва мақомида, балки барча замонлар ва маконларда ўзини тенги йўқ аллома ҳисоблай бошлайди. Бу даъвони исботлаш учун замондош ва аввалда ўтган уламоларга осилишга киришади-да, уларни хатокор, адашганлар, деб эълон қилади. Ўз она тилида иккита жумлани тўғрироқ ёза олмайдиган кимса ўнлаб оламшумул китоблар муаллифини танқид қилишга ўтади. Ўз оиласига диний амалларни тушунтириб беролмаган киши Ислом умматига шариатнинг барча ҳукмларини осон йўл билан тушунтириб берган, бутун Ислом уммати томонидан имом, мазҳаб соҳиби, деб тан олинган зотларни ҳақоратлайди. Диний саводи йўқларга ўзини аллома қилиб кўрсатишга уринган ўша жоҳил ҳадис илмини сув қилиб ичиб юборган, минглаб ровийлар таржимаи ҳолини, юз минглаб ҳадисларни яхшилаб ўрганган ва ёд олган буюк муҳаддислар, мазҳаб эгаларини сўкади, беҳурмат қилади. Бундай кишилар фиқҳий мазҳабга тобеъликларига қарамай, илмсизликлари туфайли шундоқ қиладилар. Агар улар озгина илмдан баҳраманд бўлсалар бу ишни қилишмас эди. Улар диний саводи йўқ кишиларга ғолиб келиш, уларнинг олдида ўзини билимдон кўрсатиш учунгина шундоқ қиладилар. Чунки озгина бўлса ҳам диний саводи бор одам унинг сафсатасини мутлақо қабул қилмайди. Илм билан одамларни ўзига қаратишни хоҳлаганларнинг ҳоли ҳам шунга ўхшаш. Улар Аллоҳ розилигини эмас, одамларнинг эътиборини қозониш учун ҳаракат қиладилар. Оддий ҳолатда одамлар ичида шуҳрат қозониш қийин бўлганидан “хилоф қилсанг – таниласан” қоидасига амал қиладилар. Ҳар бир нарсада уламоларга ихтилоф қилишга ўтадилар. Ўзлари яшаб турган жамиятда, мусулмонлар ичида ўз хилофлари билан келишмовчиликлар, можаролар келтириб чиқарадилар.\nНатижада, Ислом ва мусулмонлар зарар кўради. Мусулмонлар ушбу ҳадиси шарифга амал қилмай, илмини Аллоҳ розилиги учун эмас, уламолар билан можаро қилиш учун, диний саводи йўқлардан ғолиб келиб, ўзини кўрсатиш учун ишлатадиганлардан кўп азиятлар чекдилар ва чекмоқдалар. Улар бор куч-ғайратни Исломга хизмат қилишга қаратиш ўрнига, шу хизмат билан машғул уламолар билан беҳуда тортишиб, одамларни диндан совитишга сабаб бўлмоқдалар. Инсоф қилишимиз, Аллоҳдан қўрқишимиз керак. Аллоҳ таоло озми-кўпми диний илм берган бўлса, у билан фақат Аллоҳ таолонинг розилигини кўзлашимиз лозим. Толиби илмлар ниятни поклашлари лозим, зинҳор турли можароларнинг яқинига ҳам йўламасликлари керак. Илм билан одамларни ўзимизга қаратишга, шуҳрат топишга уринмайлик. Аллоҳ берган илмга амал қилиб, у билан Аллоҳ таолонинг розилигини топиш ҳаракатини қилаверайлик.\nАввалги ДИНИ ИСЛОМГА ҚУВВАТ БЕРУВЧИ ТАРИХИЙ ҲУЖЖАТ\nКейинги ЮКСАК ЭҲТИРОМ


Саида Мирзиёева: Яна бир бор ғурур билан айтаман, биз уддаладик! - Халқ сўзи\n09:56 04 Октябр 2020 Маданият\n"Отам Самарқанд вилоятининг ҳокими лавозимига тайинланиб, биз Жиззахдан Самарқандга кўчиб келганимизда, бу шаҳар менда қандай таассурот қолдирганини жуда яхши эслайман. Отам озгина бўш вақт топдилар дегунча, бизга Самарқандни кўрсатар, тарихий обидалар билан таништирар ва буюк тарихий шахслар ҳақида сўзлаб берар эдилар. Бўш вақтимда тез-тез ўша қадимий масканларни зиёрат қилар, буюк қаҳрамонлар ҳаётини ўрганар эдим. Шоҳи Зинда, Бибихоним, Регистон майдонида юрар эканман, хаёлимда ўша тарихий даврларни тасаввур қилар эдим. Гўё атрофимда бир неча аср олдинги ҳаёт қайнаётгандек, сершовқин бозорлар, отларнинг кишнаши ва сарой саҳналари...\nЖараён бошланди. Orient Finans Bank бу лойиҳани тўлиқ молиялаштиришга рози бўлди. Туркия ижодкорлари билан ҳамкорликда 30 гектарлик ерда суратга олиш майдонлари яратилди, Жалолиддин саройи, жанг майдонлари барпо этилди, ўша даврдаги миллий кийимларимиз, урф-одат ва анъаналаримизнинг ҳар бир деталларига алоҳида ёндашув бўлди. Ўзбек ва турк актёрлари эса қиличбозлик, отда жанг қилишдан тортиб, то кунлик жисмоний тайёргарликни ҳам ўтадилар. Ҳаммаси жуда яхши кетаётган эди, лекин бирданига пандемия балоси бизнинг ишга ҳам жиддий зарар келтирди. Карантин даврида суратга олиш ишлари режадан чиқиб кетди. Қанчадан қанча ижодкорлар Туркияда яшаб, ўша ерда сабр қилишига тўғри келди. Очиғини айтаман, мен бу лойиҳамиз бу йил якунланишига шубҳа қила бошладим. Лекин Аллоҳнинг қўллаб-қувватлаши, фидойи ижодкорларимизнинг саъй-ҳаракати билан мана, бугун тақдимот кунигача ҳам етиб келдик.\nЯна бир бор ғурур билан айтаман, биз уддаладик!"


Польша бош вазири кортежи Исроилда йўл-транспорт ҳодисасига учради\n09:55 / 22.11.2016\nИсроилга ташриф буюрган Польша бош вазири Беата Шидлонинг кортежидаги автомобиль иштирокида йўл-транспорт ҳодисаси юз бериши оқибатида 3 киши енгил жароҳат олди. Бу ҳақда Исроилнинг "Коль Исраэль" радиостанцияси маълум қилди.\nРадиостанция маълумотларига кўра, бош вазир жароҳат олмаган, жабрланганлар орасида исроиллик полициячи ва Польша хавфсизлик хизмати ходими бор.\nЙўл-транспорт ҳодисаси Қуддусда юз берган. Яна бир жабрланувчи Польша меҳнат вазири бўлган, у шифохонага текширувдан ўтказилгани юборилган.\nРадиостанция ўз сайтида воқеа жойидан олинган суратни жойлаштирган. Унда олди пачоқланган ва хавфсизлик ёстиқчалари очилган полиция машинаси тасвирланган.\n22 ноябрда Шидлонинг ҳукуматлараро маслаҳатлашувларда иштирок этиши, Исроил бош вазири Биньямин Нетаньяху билан учрашиши, икки томонлама ҳужжатларни имзолаши ҳамда католик черковида ибодатда қатнашиши ва Холокост қурбонлари ёдгорлигига ташриф буюриши режалаштирилган.\nЙТҲ Исроил Польша бош вазири


29.08.2018 19:20 0 1241\nАҚШ президенти Доналд Трампнинг айтишича, «Google»да ўзи ҳақида қидирув берилса, сохта ва ёлғон хабарлар чиқиб келмоқда, деб ёзади «Sabah.com».\nТрамп ўзининг «Twitter»даги шахсий саҳифасида «Google»даги сохта ва ёлғон хабарларнинг чиқиши кимларнингдир найранги бўлиши мумкинлигини ёзган.\nТрампнинг эътирозидан сўнг «Google»нинг асосий ташкилоти «Alphabet» баёнот берди. Унга кўра, «Google» қидируви сиёсий воқеликни юзага келтиришни истамайди. Қидирувда ҳеч қандай сиёсий ғоя мақсад қилинмаган, дейилган.


369 миллион сўмлик парфюмерия воситаларининг ноқонуний айланмасига чек қўйилди\nҚорақалпоғистон Республикаси божхона бошқармаси «Қорақалпоғистон» темир йўл чегара божхона пости ходимлари томонидан хориждан юртимизга кириб келган фуқаро С.Ш. белгиланган тартибда божхона кўригидан ўтказилди.\n«Натижада унинг юклари орасида божхона ходимининг оғзаки сўровида айтилмаган ва йўловчи божхона декларациясида кўрсатилмаган умумий қиймати 369 миллион сўмлик жами 7000 донадан ортиқ парфюмерия маҳсулотлари яширилганлиги аниқланди», – дейилади Давлат божхона қўмитаси хабарида.\nБу ҳолат юзасидан божхона органлари томонидан суриштирув ҳаракатлари давом эттирилмоқда.\nШунингдек, Тошкент халқаро аэропорти орқали хорижга учиб кетаётган фуқаро У.В. ўрнатилган тартибда божхона кўригидан ўтказилганида унинг эгнидаги кийимлари орасида божхона назоратига тақдим этилмаган ва жисмоний шахслар учун белгиланган олиб чиқиш меъёридан ортиқча бўлган жами 19800 АҚШ доллари нақд хорижий валютаси борлиги аниқланган.\nБу борада ҳам божхона органлари томонидан суриштирув ҳаракатлари давом эттириляпти.


Иш ҳақлари ундирилди — Huquq\nHome / / Иш ҳақлари ундирилди\nИш ҳақлари ундирилди\nФуқаро Б.Қодировнинг ишга жойлаштиришда амалий ёрдам беришни сўраб ёзган аризаси шаҳар прокуратураси томонидан ўрганилиб, ҳал қилинди. Унинг оилавий шароити ҳамда ёлғиз фарзанд эканлиги инобатга олиниб, 23-ўрта таълим мактаби директорининг буйруғига асосан бир ставка қоровул вазифасига ишга қабул қилиниши таъминланди.\nДавлатимиз раҳбари ва ҳукуматимиз қарорлари меҳнат ҳамда бандлик муаммоларини ҳал этиб боришга хизмат қилмоқда. Кичик бизнесни, хусусий корхоналарда ишлаб чиқариш, хизмат кўрсатишни, якка тартибда ва оилавий тадбиркорликни, ҳунармандчиликни ривожлантириш, фуқаролар ҳуқуқий ҳимоясини таъминлаш баробарида янги ва қўшимча иш ўринлари яратилмоқда.\nШаҳар бандликка кўмаклашиш марказига мурожаат этган фуқароларни доимий ишга жойлаштириш, қайта ўқитиб ишга юбориш имкониятлари кенгаймоқда. Бўш иш ўринлари ярмаркаларида коллежларнинг битирувчи ёшлари, фуқаролар ишга жойлашиш имкониятидан фойдаланишяпти.\nВилоят прокуратураси ташаббуси билан Марғилон педагогика коллежида навбатдаги бўш иш ўринлари ярмаркаси ўтказилди. Ташриф буюрган фуқароларнинг 97 нафари иш билан таъминланди. Прокуратура ходимлари томонидан 380 нафар фуқарога тегишли ҳуқуқий маслаҳатлар берилди.\nВазирлар Маҳкамасининг “Иш ҳақи ўз вақтида тўланишига доир қўшимча чора-тадбирлар тўғрисида”ги қарорида прокуратура органларига иш ҳақи ўз вақтида тўланиши устидан назорат ўрнатиш ҳамда муддати ўтган қарздорлик вужудга келган ҳолларда қарздорликни бартараф этиш ва айбдор шахсларни жавобгарликка тортиш вазифаси юклатилган. Шаҳар прокуратураси томонидан таҳлилларда аниқланган иш ҳақи тўловлари борасидаги қонун бузилиши ҳолатлари бартараф этилмоқда.\nХусусан, “Марғилон файз савдо комплекси” АЖда назоратчи вазифасида ишловчи Ф.Рустамовга ҳисобланган икки ойлик 1 миллион 278 минг сўм иш ҳақи тўланмаган. Бундан ташқари, 41 нафар ишчи-ходимга 2018 йилнинг ноябрь ва декабрь ойларида жами 48,1 миллион сўм иш ҳақлари тўланмай келинган. Шунингдек, “Марғилон барака савдо” савдо комплекси АЖнинг 11 нафар ишчи-ходимига жами 40,1 миллион сўм икки ойлик иш ҳақларини тўлаш пайсалга солинган. Иш берувчи томонидан соқчи вазифасида ишлаётган З.Юлдашевнинг 1 миллион 340 минг сўм иш ҳақи тўлаб берилмаган.\nВилоят прокуратураси томонидан “Марғилон барака савдо” АЖнинг 11 нафар, шаҳар прокуратураси томонидан “Марғилон файз савдо комплекси” АЖнинг 41 нафар ишчи-ходими манфаатларини кўзлаб судга даъво аризалари киритилди. Иш берувчилар томонидан иш ҳақи ва унга тенглаштирилган тўловлар ўз вақтида тўланиши борасида тизимли назорат ўрнатилди.\nМарғилон шаҳар прокурори


Тожикистонда маҳбуслар билан учрашиш тартиби янада кучайтирилди\nХўжанддаги колонияда юз берган исёндан сўнг Тожикистон жазони ижро этиш Бош бошқармаси мамлакат қамоқхоналардаги тартиб ва қонунлар ижроси устидан назоратни янада кучайтирди.\nДушанбеда яшовчи Гулчеҳра ўзининг жиянини кўриш учун мунтазам равишда 1-сонли тергов изоляторига бориб турарди. Жияни икки йил аввал қотилик айби билан 10 йил муддатга озодликдан маҳрум қилинган эди. Жиянининг қариндошлари узоқ туманлардан бирида яшайди, шу сабабли аёл бошқалардан кўра кўпроқ маҳбуснинг олдига келиб туради.\nБироқ, икки ҳафта аввал колония раҳбарияти учрашиш тўғрисидаги аёлнинг навбатдаги илтимосини рад қилди, улар учрашиш учун рухсатнома фақат яқин кишиларига - ота-онаси, рафиқаси ва фарзандларига берилишини маълум қилишди. «Авваллари осон эди, паспортни текширишарди, менинг исми шарифимни ёзиб олишарди ва мен учрашишга кирар эдим. Ҳозир эса иккинчи бор жияним билан учрашишга уринаяпман, аммо улар эндиликда хола ва жиянлар маҳбуслар билан учрашишга қўйилмаслигини айтишмоқда. Янги қоидалар шунақа экан», - дейди аёл.\nУнинг сўзларига қараганда, ўзининг ҳукм қилинган укаси билан кўришишга келган эркак ҳам учрашиш учун рухсат ололмаган.\nШу билан бирга мамлакат пенитенциар бошқармаси вакиллари маҳкумларнинг қариндошлари билан учрашиши борасидаги қоидаларда ҳеч қандай ўзгариш йўқлигини айтишмоқда, уларнинг таъкидлашларича учрашиш учун рухсатнома фақат энг яқин қариндошларгагина берилади.\nАдлия вазирлигига қарашли Жазони ижро этиш Бош бошқармаси бошлиғининг ўринбосари Илҳом Маҳмудовнинг Озодлик Радиоси билан суҳбатда таъкидлашича, авваллари ҳам учрашиш учун рухсатнома шахсий ишда маҳкумнинг энг яқин қариндоши сифатида кўрсатилганларга бериларди.\n«Қонун талаблари ўзгармади. Тегишли қоидаларга кўра учрашиш учун рухсатнома маҳкумнинг шаҳсий ишида кўрсатилган энг яқин қариндошларига берилади», - дея таъкидлади Маҳмудов.\nЖазони ижро этиш муассасалари фаолиятида қонуннинг ижроси устидан назорат кучайтирилганлигини мамлакатдаги айрим қамоқхоналар назоратчилари ҳам тасдиқлашди.\nХўжанддаги қаттиқ режимли №3/3 колониядаги исён 2018 йилнинг 8 ноябрга ўтар кечаси юз берди. Жазони ижро этиш муассасидаги тартибсизликлар вақтида расмий Душанбе маълумотига қараганда, 23 нафар маҳбус ҳалок бўлган. Исён вақтида қамоқхонанинг икки нафар ходими ўлдирилди, беш нафар қўриқчи оғир аҳволда Хўжанддаги шифохонага олиб келинди.\nТожикистон расмийлари исённи бостириш вақтида фақат террорчилар ва хавфли жиноятчилар йўқ қилинганлигини айтишади.


Москвадаги яширин ароқ заводида ишлаган 13 ўзбекистонлик қамоққа ҳукм этилди (ВИДЕО)\n25 май 2019, Тошкент вақти: 16:35\nСИЗО №4, "Медведково"\nМоскванинг Перовский туман суди “ноқонуний тарзда алкоголь ишлаб чиқарганликда” айбдор деб топилган 13 нафар ўзбекистонликка қамоқ жазоси тайинлади. Тергов изоляторида қолаётган ўзбек муҳожирлари¸ яқинларининг билдиришича¸ ҳукмдан норози бўлиб очлик эълон қилди.\nМосквада бир гуруҳ ўзбек мигранти яширин ароқ заводида алкоголли маҳсулот ишлаб чиқарганликда айбланиб, 5,5 – 6 йилдан қамоққа маҳкум этилди.\nПеровский туман суди 4 октябрь куни чиқарган ҳукмга кўра¸ 13 нафар ўзбекистонлик Россия Жиноят Кодексининг 171-моддаси 1-қисми (“Маркировкаланмаган товар ва маҳсулотларни ишлаб чиқариш, сотиб олиш, ташиш ва сотиш”) ва 327 моддаси (“Давлат ҳужжатларини қалбакилаштириш”) моддасида кўзда тутилган жиноятларни содир этганликда айбдор деб топилди.\nМосква шаҳар Шарқий маъмури округ полиция бошқармасининг Озодлик боғланган расмийси ўзбек муҳожирлари контрафакт ароқ ишлаб чиқариб¸ унга қалбаки акциз маркаларни ёпиштиргани учун жавобгарликка тортилганини билдирди.\n- Марказий осиёлик муҳожирлар қалбаки федерал маркалар ёпиштирилган таниқли бренд номи урилган қалбаки алкоголь маҳсулотларини ишлаб чиқарган, деди полиция расмийси Павел Сучков.\nСуд расмийлари¸ ўзбекистонлик муҳожирлар ҳукм усидан юқори инстанция судига мурожаат қилишлари мумкинлигини билдирди.\nМосква изоляторларида 13 ўзбекистонлик очлик эълон қилди\nСудланувчилардан бири - 20 яшар риштонлик Жавоҳир Бозоралиевнинг онаси Эъзоза Бозоралиева Озодлик мухбирига суд қароридан норози бўлган маҳкумлар очлик эълон қилганини билдирди:\n- Жума куни уларнинг охирги суди бўлди. 6 йил деб эълон қилиши билан улар очлик эълон қилди. Бугун учинчи кун. Неча киши очлик тутаётганини билмайман, аммо “бир овоздан ҳаммамиз очлик қилишни зиммамизга олдик!”, деди. “Аяжон, хавотир олманг – озгина бўлса ҳам енгиллатар бизнинг жазомизни. Ахир биз бекорга ўтирибмиз. Ҳақиқат бордир, бошқа иложимиз йўқ,” деди ўғлим, дейди судланувчилардан бирининг онаси.\n20 яшар Жавоҳир Бозоралиев очлик эълон қилган мигрантлардан бири\nРиштонлик судланувчининг онаси рус тилини яхши билмайдиган ёш ўзбек йигитлари алдов қурбони бўлганига ишонади.\n- Ҳаммаси ўзимизнинг райондан келган болалар. Кўпининг Москвага биринчи келиши. Ўғлим 31 январь куни Москвага Риштондан келди. Регистрация қилди, ҳамқишлоқ ёрдамида ишга жойлашдик. Ароқ заводига документ қилиб берди, ўша ерда яшаб, ишлади. 15 февраллардан ишга борди ўғлим. Строгий экан – кўчага бир киши чиқади, қолганлар чиқмас экан. Бир куни “Аяжон, 8 мартга жавоб берар экан”, деди. 5 март куни кечаси, иш жойига полиция бостириб кириб, ичкарида съёмка қилган. Оформление қилиб, отделга олиб кетган. Улар бу ноқонуний эканини ҳам билмаган – кўпи билан ишлаган бўлса - 15 кун ишлаган. 26 одам бўлган цехда. Икки сменада 8 дан 8 гача ишлашган. Иккинчи этажда ётоқхоналари бўлган. Ўғлим грузчик бўлган. Буларни судига дворник болани таржимонликка олиб келишган. 2-3 таси тепадан қочган. Русчани билмайдиган энг ёшларини ушлаб олиб боришган ва 10 кунда депорт қ иламиз дейишган. 11 март куни уларни Перовский отделга олиб келишади ва тожик таржимон билан алдаб, ҳужжатларга қўл қўйдиради. Ҳаммасини “документи йўқ” деб оформление қилган. Аслида ҳаммасида бор, деди Эъзоза Бозоралиева.\nМаълум бўлишича, заводни ташкиллаштирган озарбайжонлик шахс ва унинг ёрдамчилари қидирувга берилган. Жиноят иши фақат ўзбекистонлик ишчи-мигрантларга нисбатан очилган.\nЎзбек маҳбусларининг терговчилар қонунбузарлиги устидан берган шикоят хати\nОзодликка мурожаат қилган маҳбусларнинг яқинлари Ўзбекистон консуллигига мурожаат қилингани, ўзини Тоҳиржон деб таништирган ваколатхона ходими судда қатнашишни ваъда қилиб¸ маҳкамага келмаганини билдирди.\nҲозирча Озодлик Москвадаги Ўзбекистон консуллигидан мазкур суд ва ҳукмга нисбатан муносабат олишга муваффақ бўлмади.\nМИБнинг Уйчидаги ходимлари ярим тунгача ишлашга мажбурланаётганликлари ҳақида арз қилди


Ўзгалар қалбини хурсанд қилишлик – Nasihat.uz\nБир ажойиб воқеа эсимга тушиб кетди. Мен бу воқеани падари бузрукворим раҳматуллоҳи алайҳдан эшитганман. Жуда ҳам ибратли воқеа. Ҳазрат Мавлоно Ашраф Али Таҳановий раҳматуллоҳи алайҳнинг икки аёллари бор эди. Бири ёши катта ва бири ёши кичик эди. Иккиси Ҳазратга жуда боғланган эдилар. Лекин катта аёллари узоқ вақтдан бери бирга эдилар ва Ҳазратга кўпроқ ором етказишлик фикрида турар эдилар. Ҳайит яқинлашаётган эди. Катта аёлларининг қалбига Ҳазрат учун бирор энг яхши матодан узун камзул тикиб берсам деган ўй келди. Ўша пайтда “Кўз завқи” номли бир кийим кийилар эди. У жуда севимли турдаги кийимлардан эди. Ҳазратдан сўрамасдан материал сотиб олиб, ўша узун камзулни тикишни бошлаб юбордилар. Камзул тикилгандан кейин тўсатдан уни тақдим қиламан, тўсатдан тақдим қилинишда хурсандлик кўпроқ бўлади деган ўйда Ҳазратга буни айтмадилар. Бутун Рамазон уни тикиш билан машғул бўлдилар. Чунки, у пайтда тикув машинаси ривожланмаган, қўл орқали тикилар эди. Чунончи, у тикилиб тайёр бўлгач, ҳайит кечаси камзулни Ҳазратга тақдим қилиб, мен сиз учун бу камзулни тайёрладим, қалбим кийиб ийдгоҳга борсангиз ва ҳайит намозини ўқишингизни истаяпти, деди. Ҳазратнинг дидлари қаёқдаю, бу гўзал камзул қаёқда. Ҳазратнинг дидларига мутлақо хилофи эди. Лекин Ҳазрат айтадиларки, агар мен кийишни рад қилсам, у ҳолда унинг қалби тилка пора бўлади. Чунки, у бутун Рамазон уни тикишда ғайрат қилди ва муҳаббат ила меҳнат қилди. Шу сабаб, Ҳазрат унинг қалбини риоя қилишлик учун, маша Аллоҳ, сиз жуда яхши камзул тикибсиз, дедилар ва камзулни кийдилар. Ийдгоҳга етиб бориб, намоз ўқидилар. Намоздан фориғ бўлгач, бир одам Ҳазратнинг олдиларига келиб, “Ҳазрат! Сиз кийиб олган бу камзул сизга ярашмабди. Чунки, бу жуда қимматбаҳо камзул”, деди. Шунда, Ҳазрат: “Ҳа, Биродар! Сен тўғри айтяпсан”, деб жавоб бердилар. Шундай деб, Ҳазрат у камзулни ечиб, ўша шахсга, бу сенга ҳадя, уни сен кийиб ол деб бериб юбордилар.\nШундан кейин Ҳазрат Таҳановий раҳматуллоҳи алайҳ бу воқеани менинг падари бузрукворим Ҳазрат Муфтий Муҳаммад Шафиъ раҳматуллоҳи алайҳ жанобларига сўзлаб бердилар. Мен бу камзулни кийиб, ийдгоҳга кетаётганимда, асти сўраманг, қалбим қанчалар тилка пора бўлаётган эди. Чунки, бутун умр бу турдаги қимматбаҳо кийимни хеч қачон киймадим. Лекин ўша пайт қалбда, меҳнат ила уни тиккан Аллоҳнинг бандасини қалби хурсанд бўлсин деган ният бор эди. Унинг қалбини хурсанд қилишлик учун у машаққатга чидадим ва уни кийишдаги таънага ҳам дош бердим. Чунки, одамлар қанақа либос кийиб келдингиз деб, уни кийганимга таъна ҳам қилдилар. Лекин уйдагиларнинг қалбини хурсанд қилишлик учун бу ишни қилдим.\nҲар ҳолда, инсон энг яхши кийимни ўзининг, уйидагиларининг ва бирор туҳфа-ҳадя берувчининг қалбини хурсанд қилишлик учун кийса, унда бирор танглик йўқ. Лекин яхши кийимни одамлар мени улуғ деб билсинлар деган мақсадда кийса, мен дабдабали кўринсам, мен дунё аҳлининг олдида буюк бўлсам ва хўжакўрсинлик учун кийса, у ҳолда у азобга сабаб нарсадир ва ҳаромдир. Ундан сақланишлик лозимдир.\n← Уйқу одоблари\nХолис ният формуласи →\nAnvar qori Tursunov - 5,743 марта ўқилган


Динимиз муҳаббат, бирдамлик ва тинчлик дини бўлиб, жамият вакиллари ўртасига тафриқа ва низо солувчи ҳар қандай носоғлом ҳолатга қарши курашади. Кўпинча, бозорларда кузатиладиган ана шундай носоғлом ва аянчли ҳолатлардан бири савдо устига савдо ва харид устига харид қилиш деб аталади.\nҚарз олди-бердиси жамият аъзолари ўртасидаги ўзаро муносабатлардан биридир. Инсон ҳаётининг барча жабҳаларидаги каби, динимизда бу борадаги барча йўл-йўриқлар ҳам мукаммал ва чиройли баён қилиб берилган.\nАллоҳ таоло Ўзи яратган махлуқотларининг ичида энг азиз ва мукаррам қилиб инсонни яратган.\nРизқни талаб қилишда ҳаддидан ошмаслик деганда ҳаётда фақат мол-дунё топишга, пулини кўпайтиришга муккасидан кетмаслик,\nДонишмандлардан бири шундай дебди: «Ҳар кунги бажарган ва бажара олмаган амалларинг, бесамар ўтган вақтинг сенга кўрсатиб турилса, бой берган вақтингни ўйлаб, ғам-ғуссага ботардинг\nҲар қандай касб, тижорат, тадбиркорлик ва ҳоказо билан шуғулланувчи шахс энг аввало ниятини холис қилиб олиши зарур.\nУмар ибн Хаттоб розияллоҳу анҳу Абу Мусо Ашъарий розияллоҳу анҳуга мактуб ёздилар: “Аммо баъд: Албатта, инсонларнинг султонларига нисбатан нафратлари бўлади. Бу нарса менга ва сенга етишидан Аллоҳдан паноҳ сўрайман. Бир лаҳза бўлса ҳам (яъни бир лаҳза волийлик қилсанг ҳам) шариат ҳукмларини ўрнат\nКишининг ризқ топадиган касбу ҳунари, иши ва хизматининг тури қанақалигидан қатъи назар, ҳалол бўлиши, юритаётган касби корида ҳалоллик ва инсофни ўзига шиор қилиб олиши муҳим саналади.\nИнсон ўзидан яхши из қолдириб, дунёдан ўтганидан кейин ҳам яхши амаллари савоби тўхтамасдан етиб турадиган бўлиши учун фарзандларини солиҳ, яхши инсонлар қилиб тарбиялаши керак.\nЎзи пок, Сўзи пок, дини пок Роббимиз Аллоҳ ҳақ субҳанаҳу ва таолога ҳамду санолар бўлсин! Пок диннинг пок Пайғамбари ҳазрати Муҳаммад соллаллоҳу алайҳи васалламга покиза дуруду салавотлар бўлсин!\nҲар бир нарсага эришишда озми-кўпми меҳнат талаб қилинади. Инсон Худога таваккул ва дуо қилиб, ризқ талабида ҳаракат қилса, албатта, ноумид қайтмайди, меҳнатлари бесамар кетмайди, иншааллоҳ. Биби Марям билан бўлган воқеа ҳақида фикр юритсак, бу ҳаққиқат кўз ўнгимизда янада равшанроқ намоён бўлади.


2021 йилдан чет тили ўқитувчиларига миллий ва халқаро сертификатга эга бўлиш талаби киритилади – Газета.uz\nПрезидент видеоселекторда бундан буён, хорижий тиллар ўқитувчиларининг ойлик маоши, уларнинг малакасига қараб белгиланишини маълум қилди. Қолаверса, 2021 йилдан чет тили ўқитувчиларига миллий ва халқаро сертификатга эга бўлиш талаби киритилиши айтилди. «Кейинги 3 йил давомида мактаблардаги жами 53 минг нафар чет тили ўқитувчилари халқаро сертификат олишлари зарур», — деди у.\n6 май 2021, 17:58 Сиёсат\nАйни вақтда президент Шавкат Мирзиёев раислигида чет тилларини ўқитиш тизимини такомиллаштиришга бағишланган видеоселектор йиғилиши ўтказилмоқда.\n«Газета.uz» мухбири хабар беришича, йиғилишда малакали ўқитувчиларга муносиб шароит яратиб бериш масалаларига ҳам алоҳида эътибор қаратилган.\n«Бундан буён, хорижий тиллар ўқитувчиларининг ойлик маоши, уларнинг малакасига қараб белгиланади. Халқаро сертификатнинг дастлабки ва ўрта даража олган ўқитувчиларга — 40 фоиз ва юқори натижа кўрсатганларга 50 фоиз устама белгиланади», — деди давлат раҳбари.\nУнинг таъкидлашича, юқори балл олган ўқитувчиларга халқаро сертификат олиш учун тест топшириш харажатлари қоплаб берилади. Ҳозирда ушбу ҳаражат бир кишига ўртача 2 млн сўмни ташкил этади.\nМолия вазири Тимур Ишметовга ушбу мақсадлар учун жорий йилда 50 млрд сўм ажратиш бўйича топшириқ берилди.\n«Келгуси йилдан бошлаб, янгидан ишга қабул қилинаётган чет тили ўқитувчиларига миллий ва халқаро сертификатга эга бўлиш талаби киритилади. Кейинги 3 йил давомида мактаблардаги жами 53 минг нафар чет тили ўқитувчилари халқаро сертификат олишлари зарур», — деди Шавкат Мирзиёев.\nҚайд этилишича, хусусий таълим ташкилотларининг юқори балл олган ўқитувчиларига ҳам ўқиш харажатларининг бир қисмини қоплаб бериш тизими йўлга қўйилади.\nХалқ таълими вазири Шерзод Шерматов вилоят, туман ва шаҳар ҳокимлари билан бирга, икки ой муддатда яратиладиган қўшимча имкониятлардан фойдаланиб, 1 минг 300 та вакант ўринларни малакали мутахассислар билан тўлдириши лозимлиги айтилди.\nЖорий йил 1 сентябрига қадар танлаб олинган жами 207 та мактабда барча шароитлари яратилади ва чет тилларини чуқур ўргатиш бошланади. Ушбу мактабларда хорижий китоблар, илғор ўқув дастурлари ва методикаларидан эркин фойдаланиш ҳамда фанларни чет тилида ўқитиш йўлга қўйилади.\nВилоят, туман ва шаҳар ҳокимлари Халқ таълими вазирлиги ва янги Хорижий тилларни ўрганишни оммалаштириш агентлиги ташкил этилади билан бирга, ушбу мактабларни зарур адабиётлар, ўқув дастурлари ва қуроллари ҳамда техника воситалари билан жиҳозлашга масъул бўлади.\n«Умуман, Нуробод тажрибасидан келиб чиқиб, вилоят ҳокимлари ўз бюджетидан мактабларда чет тилини ўқитиш сифатини ошириш учун, ҳар бир туман ва шаҳарга 1 миллиард сўмдан маблағ ажратсин. Абдувахитов, Мусаев, Шерматов, Тошқулов, Арзиев янги Агентлик билан бирга, бир ой муддатда ҳар бир ихтисослашган мактабга хорижий, айниқса Осиё давлатларидан камида 2−3 нафардан, олийгоҳларга эса камида 5 нафардан тил эгаси бўлган малакали ўқитувчиларни жалб қилиш бўйича дастур ишлаб чиқсин», — деди президент.\nМактабларнинг чет эл мутахассисларини жалб қилиш харажатлари маҳаллий бюджетдан, олийгоҳларда эса ўзининг жамғармаси ҳисобидан қоплаб берилади.\nШунингдек, вилоят ҳокимлари кейинги ўқув йилидан бошлаб ҳар бир туманда танлов ўтказиб, камида 2 нафардан инглиз тили ва 1 нафардан бошқа чет тили ўқитувчиларини хорижда малака оширишини йўлга қўйиши айтилди.\n«Хорижий тилларни ўрганишни оммалаштириш агентлиги ташкил этилади» — президент 6 май 2021, 17:33\n«Ҳар бир битирувчи камида 2 та чет тилини мукаммал билиши шарт» — Шавкат Мирзиёев 6 май 2021, 17:08


Фарғона “Универсиада – 2016” финалига тайёргарлик кўрмоқда\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Фарғона “Универсиада – 2016” финалига тайёргарлик кўрмоқда\t12:52, 06 апрель 2016\tЖорий йилда Фарғонада талабаларнинг шижоат, матонат ва маҳорат кўриги – “Универсиада – 2016” мусобақаларнинг финал босқичи бўлиб ўтади. Айни кунларда вилоятда мазкур спорт байрамига қизғин тайёргарлик кўрилмоқда. Мусобақалар ўтказиладиган 29 объект, жумладан, Фарғона давлат университети, Фарғона политехника институти, Фарғона олимпия захиралари спорт коллежида тайёргарлик ишлари авжида. Спорт заллари замон талаблари асосида таъмирланиб, жиҳозланмоқда. Фарғона давлат университетида 3 минг 200 ўринли футбол майдони, ёпиқ сузиш ҳавзаси, учта волейбол майдони ва енгил атлетика йўлаклари қурилиб, фойдаланишга топширилди. Фарғона давлат университети ва Фарғона политехника институтининг талабалар турар жойи бинолари замонавий таъмирдан чиқарилмоқда. Фарғона, Маърифат, Мураббийлар каби марказий кўчалар замонавий архитектура талаблари асосида таъмирланмоқда, қарийб 5 километрлик йўл реконструкция қилинмоқда.


ОММАВИЙ МАДАНИЯТНИНГ ОФАТЛАРИ — Zamaxshariy.uz\nОММАВИЙ МАДАНИЯТНИНГ ОФАТЛАРИ\n24 марта, 2018 admin Без рубрики\nТабиийки, «оммавий маданият» деган ниқоб остида ахлоқий бузуқлик ва зўравонлик, индивидуализм, эгоцентризм ғояларини тарқатиш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпоришга қаратилган хатарли таҳдидлар барчамизни ташвишга солади.\nБугун ёшларимиз ўзига хос “ахборотла тўқнашуви” шароитида яшамоқдалар. “Оммавий маданият” ота-боболаримиз “қора” деган нарсаларни “оқ”, “оқ” деган нарсаларини “қора” деб уқтирмоқда. У қора юзига оқ ниқоб тақиб олиб, қора ниятларини амалга оширмоқда. Оммавий маданиятнинг пайдо бўлиши ва ривожлана бошлаши XIX аср охири ва XX аср бошларига тўғри келади. “Оммавий маданият” анъанавий маданиятнинг маълум йўналиши сифатида эмас, балки маданиятдаги сифат ўзгариши, ҳаёт тақозаси асосида юз берди. Оммавий ахборот ва коммуникация (радио, кино, телевидение, кўп нусхали газеталар, суратли журналлар, интернет) воситаларининг кескин ривожи ва тарқатилиши бунга сабаб бўлди.\nОммавий маданият барча одамларга қаратилган бўлиб, муттасил равишда кундалик ҳаёт учун ишлаб чиқилади ва оммавий муомала воситалари фаолиятида ёрқин намоён бўлади. Глобаллашув жараёнининг ҳаётимизга тобора тез ва чуқур кириб келаётганининг асосий сабаби эса, бугунги кунда ҳар қайси давлатнинг тараққиёти ва равнақи нафақат яқин ва узоқ қўшнилар, балки жаҳон миқёсида бошқа минтақа ва ҳудудлар билан чамбарчас боғланиб бораётганидадир. Бирон мамлакатнинг бу жараёндан четда туриши ижобий натижаларга олиб келмайди. Бу борада ҳинд халқининг давлат арбоби Махатма Гандига “Глобаллашув жараёнига қандай қарайсиз?” деган саволни беришганда, у шундай маънода жавоб берган экан: “Мен ташқаридаги бўрондан қўрқиб, деразамни ёпиб қўя олмайман, чунки менга тоза ҳаво ҳам керак. Шу билан бирга, тоза ҳаво керак экан, деб деразамни катта очиб ҳам қўя олмайман, чунки уйимни чанг-тўзон босиб кетишини ҳам хоҳламайман”. Демак, биз ўша кириб келаётган воситаларга фильтр, иммунитет ўрнатишимиз керак. Шундай экан, маданият билан “оммавий маданият”нинг фарқига боришимиз ҳамда “оммавий маданият”нинг аянчли оқибатларининг олдини олиш учун курашишимиз лозим. Маълум бўлишича, “оммавий маданият” асосан замонамиз вакилларининг янги-янги “мода”лари асосида бойиб боради. Гўёки ким ўша “мода”га амал қилса, у маданиятли деб топилади. Ҳамма оммавий равишда ана шу мода асосида яшаши керак бўлади. Акс ҳолда у замондан орқада қолган – маданиятсиз деб ҳисобланади. Чунки у бугуннинг модасини билмайди. Шундан келиб чиққан ҳолда айтиш мумкинки, “оммавий маданият” бу – оммавий “мода” ният, яъни янгича модани ният қилиш, унга эришиш ва уни оммавийлаштириш демакдир. Мода эса кимнингдир фойдасини кўзлаган ҳолда оммавийлаштирилади. Унинг натижасида эса инсон саломатлигига зарар етади. Бундан ташқари, кўриб турганингиздек, “оммавий маданият” ахлоқсизликни тарғиб қилмоқда ва уни одамларга маданият деб ўргатмоқда. Бу замонавий маънавий таҳдид нафақат ахлоқий бузуқликни, балки зўравонлик, индивидуализм ва эгоцентризмни ҳам кенг оммалашишига хизмат қилмоқда. Чунки “оммавий маданият” маънавий тубан одам кимгадир сўзсиз бўйсунишига ишонади-да. Хуллас, “оммавий маданият”нинг мақсадларидан бири – одамларни бир-бирига қарама-қарши қўйиб, бир-бирини ва шу билан бирга, ўзини ўзи ўлдиришигача олиб бориш. Натижада эса унинг тарқатувчилари дунё ва ундаги бойликларга ягона ҳукмрон бўлиб қолишни хоҳлайдилар.\nNext Post:САЙЁР КИТОБ ЯРАМАРКАСИ ХИВАДА ДАВОМ ЭТМОҚДА


Байрам муносабати билан эрталаб Ўзбекистон жомеъларида мусулмонлар жамоат бўлиб Ҳайит намозини адо этдилар.\nТошкентдаги янги қурилган "Минор" масжидида байрам намозини адо этган Маъруфжон Озодлик билан суҳбатда кўрган-кечирганларини гапириб берди:\n- Тонг саҳардан номозга бордик, одам кўп эди. Машинани узоқроқда қолдириб, икки километрини пиёда юриб бордик. Ҳар қадамда милиция қўйилган. Назорат жуда кучли бўлди. Имом "фитналарга берилманглар, осойишталигимиз бузилмасин", деган ваъзларни ўқиди. Ҳар галгидек бу сафар ҳам ёш болаларни номозга қўймади, - дейди тошкентлик Маъруфжон.\nТошкентдаги Хўжа Аламбардор масжиди мутаваллиларидан бири масжидларга ёш болаларнинг қўйилмаганини шундай изоҳлади:\n- Кичкина болаларга таровеҳ намозларига ҳам бу йил рухсат берилмади. Нима сабабданлигини билмаймиз, кичкина одаммиз. Ҳар хил нарса бўлиб қолиши мумкин-да. Сийиб қўйиши мумкин, оёқ остида қолиб кетиши мумкин, ёш бола-да, шунинг учун қўйилмаган бўлиши мумкин, - деди масжид мутаваллиси.\nАммо Россия, Туркия, Европа, Жанубий Корея, Саудия Арабистон, Бирлашган Араб амирликлари, Қувайт, Қатар, Хитой, Австралия ва Индонезия каби бир қатор давлатларда Рамазон ҳайити 17 июль куни нишонланган.\nЎзбекистоннинг қўшнилари Қозоғистон, Қирғизистон, Тожикистон ва Афғонистонда байрам жума куни бошланди.\nЎзбекистонда Рамазон ва Қурбон ҳайитлари 1992 йилдан бери дам олиш куни деб эълон қилиниб келинади.\nРамазон ҳайити муносабати билан дунёнинг бир қатор давлатлари раҳбарлари Ўзбекистонга табрик телеграммалари жўнатган. Улар қаторида АҚШ президенти Барак Обама ҳам бор.\n“Америка халқи номидан мен ва Мишель Сизга ҳамда сизнинг мамлакатингизга Ийд ал Фитр шарофати билан энг яхши тилакларимизни билдирамиз”, дейилади Обама номидан Ўзбекистон президентига жўнатилган телеграммада.


Лайлакдаги ўзбеклар муваққат ҳукуматдан ëрдам истамоқда\n6-7 май кунлари талончилардан жабр кўрган лайлаклик ўзбеклар Қирғизистон муваққат ҳукуматидан ёрдам сўрамоқдалар.\nҚирғизистоннинг Боткен вилояти Лайлак туманига қарашли Интернационал қишлоғида 6-7 май кунлари содир бўлган талотўпларда уйи таланган ўзбеклар Бишкек янги ҳукуматидан адолат исташмоқда.\n- Мен Мирбобоева Обида 1960 йилда туғилганман, 50 ёшга кирганман. Шу ёшга кириб, бундай ҳаётни энди кўрдим. Биз ўзбекларни шундай хўрлади, ҳамма хўрлади, ҳаммага томоша бўлдик. Невараларим, уйларим билан ҳаммамизни 300 та – 500 та ёш бола ҳаммаёқни тошбўрон қилиб, хўжайинимни улоқ қилиб, ҳаммани томоша қилдирди, ҳамма томоша қилди бизни. Бизни айбимиз нималигини билмаяпмиз ўзимиз ҳам. Айбимиз Қирғизистонда туғилиб қолганимиз бўлса, билмайман энди. Бизнинг орқамиздан қарайдиган, “бу ерда нима бўлаяпти?” дейдиган одам чиқмади, дейди йиғлаб 7 май куни уйи қирғиз ўспиринлари томонидан талон–тарож қилинган Обида опа биз билан қилган суҳбати чоғида.\nМаълум бўлишича, Обида Мирбобоеванинг оиласи Интернационал қишлоғида бўлган талонда энг катта талофат кўрган. Опага кўра, қишлоқда уларнинг, ўғлининг, қайин укасининг уйи ёнма-ён жойлашган. Талончилар аввалига уларнинг уйларига, кейин эса “мана бу уй ҳам шуларга тегишли” деб яқинларининг уйига киришган.\nОбида опанинг тўнғич қизи Шоҳида Мирбобоева гапиради:\n- Болаларни олиб уйга қараб қочдик. Подвалга болаларни беркитиб, бир ўзим подвални устини ёпдим, устига гиламни ёпиб, ўзим уйнинг бурчагига беркиндим. Учтаси уйга кирди, ҳаммаёқни қидирди. Бурчакка беркинганман, “кўрмасин” деб ўтирдим. Болалар биттаси йиғласа, оғзини беркитиб, шундай димиқиб, 4 соат подвалда ўтиришди. Кейин ёнимиздаги уй акамни уйи бўлади - ўша уйга ўтишди. У уйда машина бор эди, машинанинг ойналарини синдиришди. Уйининг ичида соғ нарсаси қолмади, ҳаммасини синдиришди, деди Шоҳида.\nУнинг айтишича, шундан сўнг қирғиз йигитлари тарқаб кетишган. Бироқ орадан бир неча соат ўтиб, яна қайтиб келишган.\nШоҳида бу сафар бир неча қирғиз йигити унинг отаси - 53 ёшли Мелиқўзи Мирбобоев ва ҳомиладор синглиси Ҳолбинисо Мирбобоевани аёвсиз калтаклашганини айтади:\n- Дадам мендан 20 метр нарироқда ҳомиладор синглим билан турган эди. “Ана Мелиқўзи” деб, орқасидан қувишди. Иккаласи қочиб бир уйга киришди. У ерда қурилиш бўлаётганди, ломи бор эди. Шу лом билан дадамнинг бошига бир уриб, дадамни юмалатди. Оёқларига пичоқларни тиқди. Шунда ҳомиладор синглим дадам устига ётиб олса, оёғидан судраб, бўғиб “ўлдираман, товушингни чиқарма, эшшек сарт”, дейишди. Дадамнинг оёғини лом билан синдирди. Ҳамма жойига симларни тиқди, тахталарни тиқди. Кейин, қўйларни кўтарадию, ўшандай қилиб судраб, милицияхона олдига олиб бориб ташлади, дейди Шоҳида.\nОбида Мирбобоеванинг айтишича, унинг куёви Мелиқўзи Мирбобоев айни пайтда оғир аҳволда Лайлак туман касалхонасида ётибди.\nОбида опа биз билан суҳбатда Қирғизистон муваққат ҳукуматига мурожаати борлигини айтди:\n- Биз ўзбеклар ҳам яшашни хоҳлаймиз. Қаерда бўлса, бизнинг устимиздан кулишини хоҳламаймиз. Янги ҳукумат бизгаям қарасин, фарзандларимиз, келажагимизни ўйласин. Янги ҳукуматга мени арзим шу. Уйларимни келиб кўриб, илтимос, ёрдам берсин, тузатиб берсин. Бўлмаса, бир кунимизни кўрармиз, деди Обида опа.\nСуҳбатдошларимиздан яна бири, Интернационал қишлоғида истиқомат қилувчи Авазбек Мурзалиевнинг айтишича, қирғиз йигитлари унинг уйини ҳам талон-тарож қилишган.\n- Люстрамгача қолгани йўқ, ҳамма нарсани ўғирлаб, шифтларни тешиб кетишган. Менинг ҳеч нарсам қолмади, деди Авазбек Мурзалиев.\nЭслатиб ўтамиз, шу йилнинг 6 май куни Боткен вилояти Лайлак тумани Интернационал қишлоғида 4 нафар қирғиз йигити маст аҳволда ўзбек таксистидан уларни уйига олиб бориб қўйишини сўрашади. Бироқ йўл ҳақини келиша олишмайди ва уларнинг ўртасида жанжал чиқади.\nШу куни такси ҳайдовчилари билан жанжаллашгани учун икки қирғиз йигити қўлга олинган.\n7 май куни соат кундузги 11 лар чамаси икки юздан ортиқ қирғиз йигити Интернационал қишлоғига келишади ва ўзларининг танишларини калтаклаган ўзбек йигитларини топиб беришни талаб қилиб, ўша қишлоқдаги ўзбеклар истиқомат қилувчи беш уйни талашади.\nМаълумотларга кўра, 6 май куни такси ҳайдовчилари билан жанжаллашгани учун қўлга олинган икки қирғиз йигити 7 май куни ўзбеклар уйини талон–тарож қилган қирғизлар талаби билан озод қилинган.\nСуҳбатдошларимизга кўра, Интернационал қишлоғида талончилик қилган қирғиз йигитлари ўзбекларнинг уйларигагина эмас, болалар боғчаси ва мактабларга ҳам ҳужум қилган ва у ерда ҳам бир неча ўзбекни калтаклаган. Уларнинг орасида аёллар ҳам бор.\nВоқеа гувоҳлари талончилар маҳаллий ҳуқуқ-тартибот органи ходимларига ҳам бўйсунмаганини ва ҳатто уларни ҳам калтаклаганларини кўришганини айтишди.\nАйтиб ўтиш жоизки, Боткен вилоятининг Интернационал қишлоғи Тожикистоннинг Сўғд вилояти Овчи Қалаша қишлоғи билан чегарадош ҳудуд бўлиб ҳисобланади. Интернационал қишлоғида истиқомат қилувчи кўплаб ўзбеклар ана шу қўшни қишлоқ аҳолиси билан қуда-анда тутинган.\nСуҳбатдошларимиз 6-7 май кунги воқеаларда Интернационал қишлоғидаги кўплаб ўзеклар қўшни қишлоққа ўтиб, жон сақлашганини айтишди.


Microsoft 2016 йилда ахборот марказлари қуриш учун 15 млрд доллар сарфлайди\n21:29 / 04.08.2016\nДунёда дастурий таъминот ишлаб чиқарувчи энг йирик компания Microsoft ўзининг булутли хизматлари иши учун ишлатадиган ахборот марказлари қуришга инвестицияларни икки мартага кўпайтирмоқчи. Бу ҳақда компаниянинг шарқий давлатлар бўйича вице-президенти Карен Дель Весково маълум қилди.\nУнинг айтишича, компаниянинг молиявий директори 2016 йилда ахборотни қайта ишлаш марказларини қуриш учун 15 млрд доллар ажратган. Бир йил аввал шу мақсадда 8 млрд доллар ажратилганди.\nВесковонинг айтишича, Microsoft’нинг ахборот марказлари 34 та давлатда жойлаштирилган, бу эса Amazon Web Services ва Google’нинг биргаликда олинган ахборот марказларидан 2 марта кўпроқни ташкил қилади.\nВесковонинг маълум қилишича, компаниянинг ахборот марказлари компаниянинг булутли платформаси Azure’да ишга туширилган 1,6 млн та SQL маълумотлар базасини, ҳар ой Azure Internet of Things платформаси орқали 2 трлн та хабарни, кунига 777 трлн та маълумотлар узатиш жараёнини ва Azure Active Directory хизматининг 500 млндан кўпроқ фойдаланувчисининг операцияларини қайта ишлайди.\nАйни вақтда Azure фойдаланувчилари сони ҳар ой 120 мингтага кўпаймоқда. Fortune 500 рўйхатига кирувчи етакчи компанияларнинг 85 фоизи Microsoft’нинг булутли маҳсулотларини жорий қилган, улардан 60 фоизи уч ёки ундан кўпроқ шундай маҳсулотлардан фойдаланади.


Кутилмаган саёҳат – "Тасвир" нашриёт уйи\nДушанба, 17 Декабрь 2018\n“Аёл кишига бир нарсани айтиб бўлмайди. Қаердан ҳам ваъда берибман”, деб ўзини ўзи койиб юрган Азизнинг қаршисида хотини пайдо бўлди-ю, шўрлик эрнинг пешонаси тиришди.\nАзиз — табиятан шўх, саёҳатларни севадиган йигит. Диёрага уйланмасдан олдин ҳам бир неча марта Туркия, Франция, Лондонларга бориб келган. Топиш-тутиши яхши. Турли давлатлар билан ҳамкорлик қиладиган, нуфузли савдо фирмасида иш юритувчи бўлиб ишлайди. Уйлангач, Диёрага қаерларга борганини мақтаниб, суратларини кўрсатди. Диёрани ҳам ичи қизиди. Қараса, эрининг иши кўп. Сабр қилди. Фарзандли бўлди. Ўғилчаси тўрт ёшга кирди. Диёра ҳамон чет элга бориш орзусидан воз кечмади. Бир куни Диёра Азизни маҳкам “ушлади” ва эрининг ваъдасини олди. Азиз: “Бўлди, ишхонамдан таътилга чиққан куним, Лондонга учамиз” деб юборганини ўзиям сезмай қолди. Диёрани оғзи қулоғига ёпишди. Ҳамма дугоналарига мақтаниб чиқди. Ўзи яшаб турган вилоятдан нарига чиқмаган аёл Лондонга боришини тасаввур қилиб ҳаяжонланиб кетарди.\nАзиз таътилга чиққанини хотинига айтиб, бир пиёла чой ичмасданоқ, сайёҳлик компаниясига жўнади. “Тезда бориб чипта олиб қўйинг, ҳозир мавсум, яна шундан ҳам қуруқ қолмайлик”, деб Диёра эрини оёғини ерга теккизмай жўнатди. Азиз йўлда кетиб борар экан, миясига бир фикр келди. Чўнтагидан телефонини олиб кимгадир рақам тера бошлади.\nТошкенти азим ёш оилани ўзининг гавжум бағрида кутиб олди. Диёра пойтахтни шунчалик гўзаллашиб кетганини кўриб, оғзи очилиб қолди. Лекин унинг хаёли ҳамон Европада эди. Азиз серқатнов машиналар йўлида такси тўхтатди. Диёра эрининг ҳаракатларини кузатиб ҳеч нарсага тушунмас эди. Ичида “Шу ердан кетсак керак-да аэропортга”, деб қўйди. Азиз шошиб келди. Юк сумкаларини кўтариб, хотинини эргаштириб оппоқ “Cobalt” олдига олиб келди. Ҳайдовчи ҳам хушхандон экан, дарров сумкаларни юкхонага юклаб, Диёрага машина эшигини очиб берди.\nМансурбек РЎЗИЕВ тайёрлади.


Сирдарёлик қиз падаркушлик қилди\nЧайқовчилар деҳқоннинг нонини яримта қилмоқда. Наманганда “ўзбошимча” фермерларга жиноий иш очилди. 3 ёшли Сардор хатна тўйидан бир кун ўтиб нобуд бўлди. Жорий ҳафта матбуотда шу каби воқеалар ҳақида хабар берилди.\nПрокуратура фермерларга жиноий иш қўзғади\nНаманган вилоятида ғалла топшириш режасини бажара олмаган фермерларга жиноий иш очилди. Вилоят прокуратураси бўлим бошлиғи Шавкатжон Раҳимовнинг “Диёнат” газетасига маълум қилишича, “яратилган имкониятлардан ғаразли мақсадларда фойдаланган”, “она замин қадрига етмаган” 333 та фермер хўжалиги айби билан вилоят бўйича давлатга 9753,6 тонна ғалла топширилмаган.\nМасалан, Поп туманидаги фермер хўжаликлари 3018,7 тонна ўрнига 1848,4 тонна ғалла етказиб берган. Прокурор Раҳимовга кўра, Попдаги “Эргаш ота ТА” фермер хўжалиги раҳбари Латифжон Тўраев мансаб ваколатини суиистеъмол қилиб, бошоқли дон экилиши кўзда тутилган майдоннинг 4,8 гектарида бошқа экинлар етиштирган, банкдан олинган кредитни ўзга мақсадларда ишлатган. “Акмалжон Аъзамжон Алимардон” фермер хўжалиги раҳбари С.Бўтабоев ҳам 10 гектар ерга кунгабоқар эккани учун айбланган.\n“Деҳқон бозорида... деҳқон қолмади”\nМамлакатда деҳқон бозорларида қишлоқ хўжалик маҳсулотлари “учар” олибсотарлар томонидан пулланмоқда. (“Даракчи”, 20 сентябр). Бу эса нарху наво ошиб кетишига сабаб бўлмоқда. “Айни шу мавзуни ёритишга киришишдан аввал деҳқон бозорида “нафис” навли олмани 3500-5000 сўмдан, қора кишмиш навли узумни 2500 сўмдан, картошкани 1200 сўмдан харид қилгандим. Улгуржи савдода эса “нафис” навли олманинг нархи 2500 сўм, қора кишмишнинг нархи 1200 сўм, картошка эса 750-900 сўмгача эканини билдим”, деб ёзади муаллиф Барно Мадалиева.\nКўп ҳолларда минг машаққат билан маҳсулот етиштирган деҳқон кўнгилдагидек даромад ололмаяпти. “Асосан олибсотарлар кўпроқ фойда кўради. Баъзида иқлим ва об-ҳаво ўзгариши маҳсулот сифатини бузишидан чўчиб, қанчадан бўлса ҳам сотишга мажбур бўламиз. Чунки маҳсулот нобуд бўлиши мумкин. Бундай ҳолатларда кўпинча олинган даромад сарф-харажатимизни қопламайдиган вазиятлар ҳам бўлади”, дейди Паркент туманидаги “Раҳимжон” фермер хўжалиги раиси Дилшод Абдуллаев.\nОтаси жонига қасд қилган қиз руҳий касал бўлиб чиқди\nСирдарё шаҳрилик Олга уйга маст ҳолда келиб жанжал кўтарган отаси жонига қасд қилган (“Адолат кўзгуси” 20 сентябр). “Маст ҳолатда ўзини идора қилишга қурби етмай ётган отасининг бошига қизи беш марта болта билан зарба берган”, дея аниқлик киритади Сирдарё вилоят прокуратураси бўлим катта прокурори Илларион Ким.\nТергов даврида Олга руҳий касалликлар диспансерида рўйхатда туриши маълум бўлган. Психиатрия экспертизаси “Ўша мудҳиш тунда Олганинг руҳий ҳолати нима қилаётганини тушунадиган даражада бўлмаган” дея хулоса берган. Жиноят ишлари бўйича Сирдарё вилоят суди ажрими билан “падаркуш қиз” кузатуви кучайтирилган руҳий касалликлар шифохонасида мажбурий даволанади.\n“Паспорт учун турнақатор навбат”\nТошкент шаҳри Хорижга чиқиш-кириш ва фуқароликни расмийлаштириш бўлимларида паспорт олиш учун турнақатор навбат юзага келмоқда, фуқаролар сарсон бўлмоқда (“Новый век”, 20 сентябр). Муаллиф К.Чернецга кўра, талабгор кўплигидан одамлар паспорт столига тонгги 5 да келиб, навбатга ёзилмоқда.\n“Эрталаб 7 да рўйхатда эллигинчи бўлиб навбатга ёзилдим. Тоза ҳаво қаҳат бўлган йигирма квадрат метрлик хонада 100 чоғли одам кўзи тўрт навбатини кутмоқда”, тангу тор ҳолатни шарҳлайди муаллиф. Қайд этилишича, суратга тушириш, ҳужжатларни қабул қилиш, бармоқ изларини олиш жараёни чўзилмоқда. “Агар паспорт олган бўлсангиз, уни кўз қорачиғидек асранг. Паспорт столи ходимлари сизни “етти қават дўзах”дан ўтказиб, уни қадрлашга ўргатиб қўйишади ҳали”, дея хулоса қилади янги паспорт соҳиби К.Чернец.\nТаҳририят мақолада туман номи атайин кўрсатилмагани, чунки бу ҳолат Тошкентдаги барча туман паспорт столларига хослигини таъкидлайди.\nТўй азага айланди\nЗафар ва Ойгул Холмуродовларнинг 3 ёшли фарзанди Сардор хатна тўйидан бир кун ўтиб нобуд бўлди (“Оила даврасида”, 20 сентябр). Текширувларда бола қон ивишининг бузилиши – гемофилия хасталигига чалингани аниқланган. Яъни суннат қилинганидан кейин болада қон кетиши тўхтамаган. Бундан ташқари, хатна қилган уста кертмак юганчасини тубидан қирқиб юборган.\n“Ота-оналарга шуни алоҳида таъкидлашни истардимки, ўғлингизни суннат қилдиришдан олдин албатта уни тиббий кўрикдан ўтказинг. Бундан ташқари, хатнани уста қиладими ёки жарроҳ албатта гигиенага, тозалик ва озодаликка, фойдаланиладиган асбоб-ускуналарнинг стерилланганига жиддий эътибор қаратиш талаб этилади” дея маслаҳат беради тиббиёт фанлари номзоди Бобур Абдусамадов.


ТИПРАТИКОН ҲАҚИДА ҚИЗИҚАРЛИ ФАКТЛАР… - 20 Апреля 2019 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nShanba, 17.08.2019, 16:23\nГлавная » 2019 » Aprel » 20 » ТИПРАТИКОН ҲАҚИДА ҚИЗИҚАРЛИ ФАКТЛАР…\nТИПРАТИКОН ҲАҚИДА ҚИЗИҚАРЛИ ФАКТЛАР…\n1. Дунёда типратиконнинг 24 та тури мавжуд.\n2. Кўпчилик типратиконнинг думи бўлмайди деб ўйлайди. Аммо ундай эмас. Типратиконнинг думи бор. Фақат жуда калта.\n3. Типратиконнинг олд ва орқа оёқларида бештадан бармоғи бор.\n4. Юқори жағида 20 та, пастки жағида 16 та тиши бўлади.\n5. Типратикон вояга етган сари тиконлари сони ортиб боради. Масалан, гўдаклигида 3000 та тикон бўлса, вояга етгач, улар сони 6000 тагача етади. Тиконлари худди одам сочлари тезлигида ўсади.\n6. Типратиконлар ер юзида бундан 20 миллион йил олдин пайдо бўлган.\n7. Типратиконнинг кўриш қобилияти жуда паст. Шу сабабли у қулоқлари ёрдамида туғилажак хавфни аниқлайди.\n8. Типратикон сониясига 3 метр тезликда югуради.\n9. Типратикон одатда заҳарли илонлар билан озиқланади. Чунки илон заҳри унга одамчалик кучли таъсир кўрсата олмайди.\n10. Африка типратикони сувда суза олмайди. Кушандаси бўлмиш тулки айнан шу усул ёрдамида ўлжасини тутади. Олдин сувга думалатади, кўрибсизки, типратикон сувда очилишга мажбур бўлади.\n11. Типратикон ўзига қолса сут ичмасди. Аммо баъзи одамлар уни сут билан сийлашдан тийила олмайди. Типратикон эса ичишга ичади, бироқ орадан қисқа вақт ўтгач, ўзини ёмон ҳис эта бошлайди.\n12. Типратикон тиконлари асосан кератиндан иборат. Тиконларини бу жонивор ҳар уч йилда бир марта, босқичма-босқич янгилайди.\n13. Бошқа жониворлардан фарқли ўлароқ типратикон қишда ухлаш учун ўзига ер остидан ин ковламайди. У дарахтлар илдизлари, улкан тошлар остида қишлайди. Ҳаво ҳарорати +6 даражагача тушса, типратикон хоҳлайдими-йўқми, организми уйқуга кетади.\n14. Болаларини урғочи типратикон катта қилади. Эркаги бу жараёнда иштирок этмайди.\n15. Тутқунда типратикон 9-10 йил умр кўради. Ёввойи табиат қўйнида эса икки ҳисса камроқ яшайди.\n16. Типратиконга одамни ўлдира оладиган дозада каламуш дори ёки шу каби заҳар берсангиз ҳам типратикон тирик қолади.\nКатегория: FIKR VA MULOHAZALAR / BAXS MUNOZARALAR / БАХС ФИКР МУЛОХАЗАЛАР | Просмотров: 84 | | Теги: #Yangilik, #news, #habarlar, #uznews, #xabarlar, #ahborot, #Yangiliklar, #новости, #newsuz | Рейтинг: 0.0/0


Юзингиз ҳамиша мафтункор ва жиловкор бўлишини хоҳлайсизми? Ундай бўлса қуйидаги маслаҳатларга риоя қилинг! - Zamin.uz\n07:29 / 28.07.2020\nЕр юзидаги кўплаб аёллар ҳамиша мафтункор бўлиб қолишни истайди. Aлбатта бунинг учун юз парваришига алоҳида эътибор қаратиш лозим. Бугунги мақоламизда айнан юз парваришига керакли бўлган маслаҳатларни бериб ўтамиз.\nЮзни доимий равишда тоза тутиш\nЮздаги тешикларни, ҳар хил қора нуқталарни кетказиш учун эрта тонгдан совуқ сув билан юзни ювиш косметологлар томонидан тавсия этилади. Юзни тозалаш жараёнида уни массаж қилиш орқали амалга оширса, натижаси ижобий бўлади.\nЎлган ҳужайраларни юз терисидан халос этиш\nAксарият ҳолларда, юздаги ўлик ҳужайраларни бартараф этиш учун алое скрабидан фойдаланиш мақсадга мувофиқдир. Шунингдек, юзни ҳар доим намлантириб туриш керак.\nЮзни жиловланиб туриши учун сифатли лосьонлардан фойдаланиш\nКосметологларнинг таъкидлашича, лосьонларда глицерин ҳамда гиалурон кислотаси мавжуд. Ушбу моддалар юзни силлиқ бўлишида ва намликни ошириб беришида жуда ҳам қўл келади. Лосьон таркибидаги минераллар юзни ёрқин бўлиб туришига хизмат кўрсатади. «Замин» янгиликларини «Вконтакти»да кузатиб боринг\nЮздаги қора нуқталардан халос бўлишнинг энг осон йўллари\n27-07-2020, 07:00, Ҳаёт тарзи\nУйқусиз тундан кейин қандай қилиб бардам кўриниш мумкин?\n7-08-2017, 11:40, Ҳаёт тарзи\n6-01-2017, 23:56, Ҳаёт тарзи\n24-12-2016, 16:41, Ҳаёт тарзи\n23-12-2016, 16:23, Ҳаёт тарзи


Мавзу бўйича расмий маълумотларни бу ерда кузатиб бориш мумкин - Anhor\nAnhor Все посты Мавзу бўйича расмий маълумотларни бу ерда кузатиб бориш мумкин\nАхборот ва оммавий коммуникациялар агентлиги директорининг биринчи ўринбосари Дилшод Саиджонов Ўзбекистонда биринчи бўлиб коронавирусни юқтирган бемор аёл ҳақидаги шахсий маълумотлар тарқалиши мавзусида ўз фикрини билдирди.\n«Шахсий маълумотлар ҳимояси ҳақидаги қонунчилик талабларига мувофиқ шахс ҳақидаги шахсий маълумотларни бегоналарга бериш мумкин эмас. Кўпгина telegram-каналлар бу нормаларни бузди ва шу боис бунинг учун жавобгар бўладилар», – дейди у.\nИИВ хабар беришича, бемор аёлнинг шахсий маълумотларини тарқатган иккита фуқаро аниқланган.\nСоғлиқни сақлаш вазирлиги беморнинг коронавирусдан ўлгани ҳақидаги фейк маълумотларни рад этди.\nХабарда айтилишича, гўёки бемор ўлгани ҳақида Соғлиқни сақлаш вазирлигининг матбуот хизмати ва бош санитар шифокор Юсупалиев Баходир Қахраманович маълум қилган. «Биринчидан, Юсупалиев Баходир Қахраманович бош санитар шифокор эмас, балки соғлиқни сақлаш вазирининг ўринбосари. Иккинчидан Соғлиқни сақлаш вазирлиги ҳеч қачон бундай ахборотни тарқатмаган», – дейишмоқда вазирликдагилар.\nШунингдек тармоқда Жиззахда коронавирусга 9 киши чалингани ҳақидаги хабар пайдо бўлган. Жиззах вилоят ҳокимлиги вилоят соғлиқни сақлаш бошқармасига таянган ҳолда ушбу маълумотларни рад этди.\n2020 йил 10 апрелгача ўз мамлакатига чиқиб кетишга улгурмаган Ўзбекистондаги чет эл фуқароларига олдин берилган визаларнинг амал қилиш муддати узайтирилмоқда. Шунингдек мамлакатимизга визасиз кириш ҳуқуқига эга бўлган чет эл фуқароларига 2020 йил 10 апрелгача шу ерда қолишга рухсат берилди. Чет эл фуқароларининг ушбу тоифасига нисбатан маъмурий чоралар қўлланмайди, дейишмоқда Ўзбекистон ТИВда.\nЧегаралар ёпилиши туфайли кўрилган йўқотишлар\n«Ўзбеккино» қиймати 23 млн долларлик камида еттита халқаро лойиҳанинг тасвирга олиш ишларини вақтинчалик тўхтатди. Миллий авиакомпания учун йўқотишлар 20 млн долларга баҳоланмоқда.\nЯнги йилда 4 кун дам оламиз\nОАВ: Ботир Турсунов лавозимидан озод этилди


ЎЗБЕКИСТОН РЕСПУБЛИКАСИ ОЛИЙ СУДИТАДБИРКОРНИНГ КОНСТИТУЦИЯВИЙ ҲУҚУҚИ СУД ТОМОНИДАН КАФОЛАТЛИ ҲИМОЯ ҚИЛИНДИ from\nТАДБИРКОРНИНГ КОНСТИТУЦИЯВИЙ ҲУҚУҚИ СУД ТОМОНИДАН КАФОЛАТЛИ ҲИМОЯ ҚИЛИНДИ\nБош Қомусимизнинг 36-моддасида ҳар бир шахс мулкдор бўлишга ҳақли эканлиги, 53-моддасида эса, хусусий мулк бошқа мулк шакллари каби дахлсиз ва давлат ҳимоясида бўлиб, мулкдор фақат қонунда назарда тутилган ҳолларда ва тартибдагина мулкидан маҳрум этилиши мумкинлиги белгилаб қўйилган.\nАйтиш керакки, учкўприклик тадбиркор Икромжон Йўлдошев ҳам ана шу конституциявий ҳуқуқидан фойдаланиб, 2006 йил 18 апрелда Данғара туманидаги собиқ «Ишонч» ширкат хўжалиги қайта ташкил этиш комиссияси билан имзоланган олди-сотди шартномасига асосан, хўжаликнинг чорвачилик фермаси бино ва иншоотларини 16 909 430 сўмга сотиб олганди. Кейинчалик — фуқаролик ишлари бўйича Қўқон туманлараро судининг 2014 йил 21 июлдаги ҳал қилув қарорига биноан, олди-сотди шартномаси қонуний деб топилади ва бино-иншоотлар Фарғона вилояти «Ермулккадастр» давлат корхонаси Данғара туман филиали томонидан хусусий мулк сифатида давлат рўйхатидан ўтказилади. 2015 йил 8 июлда эса, чорвачилик фермасининг бино ва иншоотларидан ташқари амалда эгаллаб турган 30 950,73 метр квадрат ер майдони фойдаланиш ҳуқуқи билан давлат рўйхатига олиш тўғрисида туман ҳокимининг 620-сонли қарори қабул қилинади.\nОрадан 2 йил ўтиб, яъни 2017 йил 19 августда туман ҳокимининг 1008-сонли қарори билан ферма бино-иншоотлари атрофидаги бўш ер майдонида қўшимча тунукасозлик устахонаси, ошхона, чойхона, савдо дўкони, иссиқхона ва ишчилар дам олиш хоналари қурилишига рухсат берилади.\nБинобарин, И. Йўлдошев ушбу қарор асосида қурилиш ишларини бошлаб юборади. 2018 йил 29 декабрга келиб эса, Фарғона вилоят қурилиш бошқармаси томонидан янги барпо этилган биноларга нисбатан 129-сонли «АПЗ» ҳужжати лойиҳалари тасдиқланади. 2019 йил 31 майда эса, Фарғона вилоят «Ермулккадастр» давлат корхонаси Данғара туман филиали ва туман қурилиш бўлими бошлиқлари томонидан 50-сонли қурилиши тугалланган нотурар бино-иншоотларни фойдаланишга қабул қилиш далолатномаси имзоланиб, тасдиқланади.\nБир қарашда, ҳаммаси рисоладагидек кетаётган, тадбиркор йилдан-йилга ўз фаолиятини кенгайтираётгандек туюлади. Аслида ҳам, шундай.\nАммо 2019 йил 21 июнда туман ҳокимининг чорвачилик фермаси бино-иншоотлари атрофидаги бўш ер майдонини туман ҳокимлиги захирасига қайтариш ҳақидаги 2632-сонли қарори қабул қилинади.\nБуни қарангки, Икромжон Йўлдошев туман ҳокимининг ушбу қароридан орадан саккиз кун ўтгач, хабар топади-ю, ҳайрон тортиб қолади. Кейин эса, қонуний йўл тутишга аҳд қилади. Яъни у туман ҳокимининг айни қарорининг ўзига тегишли қисмини ҳақиқий эмас деб топиш юзасидан Данғара туман маъмурий судига ариза билан мурожаат қилади.\nШуни алоҳида таъкидлаш лозимки, амалдаги Ер кодексининг 36-моддасида қишлоқ хўжалиги эҳтиёжлари учун бериб қўйилган ер участкасидан бир йил мобайнида ва қишлоқ хўжалиги соҳасига тааллуқли бўлмаган эҳтиёжлар учун бериб қўйилган ер участкасидан уч йил мобайнида фойдаланилмаганида бутун ер участкасига ёки унинг бир қисмига эгалик қилиш ҳуқуқи ёхуд ундан доимий ёки муддатли фойдаланиш ҳуқуқи, шунингдек, ер участкасини ижарага олиш ҳуқуқи бекор қилиниши белгиланган. Бироқ Данғара туман ҳокимлиги ва «Ермулккадастр» давлат корхонасининг туман филиали ер майдонларини захирага қайтариш хусусида И. Йўлдошевни тегишли тартибда огоҳлантирмаган. Қолаверса, ҳар икки идора ҳам ерни захирага қайтариб олиш муддатига риоя қилмаган.\nЯъни тадбиркорга ушбу ер майдонида қўшимча тунукасозлик устахонаси, ошхона, чойхона, савдо дўкони, иссиқхона ва ишчилар дам олиш хоналари қуриш учун туман ҳокимининг 2017 йил 19 августдаги 1008-сонли қарори билан рухсат берилганини назарда тутсак, ана шу санадан 3 йил муддат ўтмай туриб, ер майдонини асоссиз равишда туман захирасига қайтариш тўғрисида қарор қабул қилинган.\nБундан ташқари «Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида»ги қонуннинг 2-моддасида «Хусусий мулк ҳуқуқи шахснинг қонун ҳужжатларига мувофиқ қўлга киритган мол-млкка эгалик қилиш, ундан фойдаланиш ва уни тасарруф этиш ҳуқуқидир. Хусусий мулк бўлган мол-мулкнинг миқдори ва қиймати чекланмайди. Хусусий мулк дахлсиз ва давлат ҳимоясидадир. Давлат хусусий мулкнинг бут сақланишини таъминлаш ва унинг кўпайтирилиши учун барча зарур шароитларни яратади», дея қайд этилган.\nМазкур қонуннинг 5-6-моддаларида эса, хусусий мулк ҳуқуқи муддатсизлиги, мулкдор мол-мулкка эгалик қилиш, ундан фойдаланиш ва уни тасарруф этиш муддати белгиланишига йўл қўйилмаслиги, давлат бузилган хусусий мулк ҳуқуқининг тикланиши ва унинг суд орқали ҳимоя қилинишини кафолатлаши белгиланган.\nҚолаверса, Маъмурий суд ишларини юритиш тўғрисидаги кодекснинг 67-моддасига биноан, ишда иштирок этувчи ҳар бир шахс ўз талаб ва эътирозларига асос қилиб келтираётган ҳолатларни исботлаши керак.\nМаъмурий органларнинг низолашилаётган ҳужжатларининг, фуқаролар ўзини ўзи бошқариш органлари қарорларининг, улар мансабдор шахслари ҳаракатларининг (ҳаракатсизлигининг) қонунийлигини исботлаш мажбурияти тегишли органлар зиммасига юклатилади. Мазкур органлар ўз эътирозларига асос қилиб келтираётган фактларни ҳам тасдиқлаши шарт.\nЛекин судда жавобгар — Данғара туман ҳокимлиги вакили ҳокимнинг 2019 йилнинг 21 июндаги 2632-сонли қарори асосли ва қонуний эканлигини исботлаб бера олмади. Қолаверса, ўз важларини тасдиқловчи далиларни судга тақдим қилмади. Аслида, бундай далилларнинг ўзи йўқ. Шундай экан, Данғара туман ҳокимининг ушбу қарорини қонуний ва адолатли деб бўлмайди. Ана шу асосларга таянган суд Икромжон Йўлдошевнинг аризасини қаноатлантириб, Данғара туман ҳокимининг қайд этилган қарорини ҳақиқий эмас, деб топиш тўғрисида ҳал қилув қарори қабул қилди.\nАммо жавобгар — Данғара туман ҳокимлиги ўз хатосини тан олиш ўрнига суд қароридан норози бўлиб, Фарғона вилоят маъмурий судига кассация шикояти билан мурожаат қилди. Гарчи туман ҳокимлиги ўз шикоятида И. Йўлдошевнинг ер майдонидан мақсадсиз фойдаланганини важ қилиб келтирса-да, кассация инстанцияси судида бу важлар асоссиз эканлиги аён бўлди. Негаки, тадбиркор низоли ер майднида 12 та бино ва 7 та иншоотни қуриб битказган. Буни «Ермулккадастр» давлат корхонаси Данғара туман филиали ва туман қурилиш бўлими томонидан имзоланган 50-сонли қурилиши тугалланган бино-иншоотларни фойдаланишга қабул қилиш далолатномаси ҳам тасдиқлайди. Бундай ҳолатда биринчи босқич судининг ҳал қилув қарорини бекор қилиш учун асослар мавжуд эмас. Бинобарин, вилоят маъмурий суди кассация шикоятини қаноатлантирмасдан, суд қарорини ўзгаришсиз қолдирди.\nАфсуски, юқоридаги каби қонун талабларини менсимаслик ёки уларга риоя этмаслик ҳолатлари кундалик ҳаётимизда ҳали-ҳануз учраб турибди.\nАйниқса, давлат органи саналган маҳаллий ҳокимликлар томонидан бундай салбий ҳолатларга йўл қўйилаётгани жуда ачинарли. Шунинг учун келгусида бундай салбий ҳолатларга чек қўйиш мақсадида, ер ажратишга оид қарорларни бекор қилиш ваколатини судларга бериш кўзда тутилмоқда.\nЗеро, қонун устуворлиги таъминланган жамиятимизда, қайд этилгани сингари, ғайриқонуний ҳолатлар билан асло муроса қилиб бўлмайди.


Лаутарога биринчи таклиф келди. У қабул қиладими?\n2 июнь, 2021, 22:00\nТеглар:Лаутаро Мартинес | Атлетико | Милан\nЖавоб қандай бўлади?\nИталия чемпионлигини қўлга киритган “Интер” мавсумни юқори савияда ўтказган аргентиналик ҳужумчи Лаутаро Мартинесни сотиб, молиявий инқироз оқибатларини юмшатишини маълум қилган эди.\nВазиятдан унумли фойдаланишга ҳаракат қилаётган “Атлетико” бу ҳужумчини сўраб, биринчи расмий таклифини юборди. Испания чемпиони ҳужумчини 50 миллион еврога баҳолаган. Лекин миланликлар ҳали бу таклифга муносабат билдиргани йўқ.\nМаъумотларга қараганда, “Интер” асосий ҳужумчиларидан бирини 70 миллион евродан паст нархга сотмайди. Ўтган йили Лаутарони “Барселона” қўлга кирита олмаган эди.\n“Интер” футболчиларнинг келаси мавсумга мўлжалланган маошини кафолатлаш учун июнь ойининг охирига қадар юлдузларидан бирини сотиб юбориши керак бўлади. Клубни тарк этадиганлар рўйхатида Лаутаро Мартинесдан ташқари Ромелу Лукаку ва Ашраф Ҳакими сингари кучли футболчилар бор.\n"Атлетико", "Милан" ва "Боруссия Д" бир футболчи учун кураш бошлади\n"Атлетико" "Интер" ҳужумчисини сотиб олишни хоҳлаганди, аммо...


ОАВга маълумот бермаслик ёки нотўғри маълумот берганлик учун жавобгарлик белгиланмоқда\nЖурналистлар фаолиятига тўсқинлик қилган давлат амалдорлари жаримага тортилиши мумкин. Тегишли қонун парламент фракцияларида кўриб чиқилмоқда.\nОлий Мажлис Қонунчилик палатасидаги фракциялар Жиноят, Жиноят-процессуал ҳамда Маъмурий жавобгарлик тўғрисидаги кодексларга ўзгартиш киритиш ҳақидаги қонун лойиҳасини муҳокама қилмоқда.\nKun.uz мухбирининг хабар беришича, давлат органлари ва ташкилотларининг мансабдор шахслари томонидан оммавий ахборот воситалари фаолиятига тўсқинлик қилиш, уларнинг сўрови юзасидан ўзида мавжуд очиқ ахборотни тақдим этмаслик ёки нотўғри маълумот тақдим этганлик учун маъмурий жавобгарлик белгилаш кўзда тутиляпти.\nБундан ташқари, диффамация (туҳмат ва ҳақорат) билан боғлиқ жиноятлар таркибига енгиллаштириш чоралари киритилмоқда.\nУнга кўра, шахснинг қадр-қимматини камситувчи, уни обрўсизлантиришга қаратилган ёлғон ахборотни ишончли маълумот кўринишида била туриб телекоммуникация, интернет тармоқларига жойлаштирганлик учун маъмурий жавобгарлик белгиланади.\nАмалдаги қонунчиликда бу турдаги ҳаракат учун тўғридан тўғри жиноий жавобгарлик бор. Таклиф этилаётган лойиҳада эса шахс шундай ҳаракатлари учун муқаддам маъмурий жавобгарликка тортилганидан кейин 1 йил давомида такроран содир этсагина жиноий жавобгарликка тортилиши назарда тутилмоқда.\nШахснинг қадр-қимматини камситувчи, уни обрўсизлантиришга олиб келадиган ёлғон ахборотни тарқатиш, шу жумладан ОАВ, телекоммуникация ёки интернет тармоқларига жойлаштириш орқали тарқатиш БҲМнинг 50 бараваригача миқдорда жарима солишга сабаб бўлиши қайд қилинмоқда.\nШунингдек, зўравонлик ёки шафқатсизликни тарғиб қилувчи ахборотни телекоммуникация ва интернет тармоқларига жойлаштирганлик учун биринчи маротаба маъмурий, бир йил давомида такроран содир этгани учун жиноий жавобгарлик киритилиши кутилмоқда.


Ёш оналарга маслаҳатлар — Dilkashradio.com\nЁш оналарга маслаҳатлар\nАссалому алайкум сабрли ва иродали опа-сингиллар. Бугунги суҳбатимиз биз аёлларнинг энг асосий вазифаларидан бири бўлган оналик ҳақида бўлади. Мен Лола эса сизларга бу маълумотни беришдан мамнунман. Болалар эти жуда нозик бўлишини биласиз. Уларнинг эти тирналса осонгина инфекция тушиши мумкин. Кичкинтой катта бўлгани сари у ўйнайдиган ўйинлар сони ҳам ўз-ўзидан кўпайиб бораверади. Ўйнаётган вақтида йиқилиб тушиши, териси тирналиб жароҳат олиши мумкин. Баъзан катталар йиқилиб тушиб, йиғлаётган боласининг устини қоқа туриб: «Биз ҳам йиқилиб-йиқилиб катта бўлганмиз”, дея фарзандини юпатишади. Болаларнинг эти жуда нозик бўлиб, олган жароҳати жиддий асоратларга олиб келиши мумкин. Бунинг олдини олиш учун оналар айрим тавсияларни ёдда сақлашлари керак. Боланинг жароҳатланса оқар сувда жароҳатланган ерни ювиб ташлаш керак. Бу жуда оддий усул бўлиб, унда жароҳат атрофидаги чанг, тупроқ каби ортиқча кирлар ювилиб кетади. Совуқ сув оғриқни қолдириб, яллиғланиш жараёнини камайтиради. Ундан ташқари бундай пайтда перекис водороди ҳам ёрдам беради. 3 фоизли перекис кукуни билан шикасланган ерни яхшилаб ювиб ташланг. Перекис кукуни жароҳатга ёпишиб қолган ортиқча моддаларни ўзи билан кўчириб ювиб юборади. Мазкур муолажани бир неча бор такрорланг. Перекис жонни оғритмайди, бу жараёнда болангиз оғриқни мутлақо сезмайди. Зелёнка, йод, ним пушти марганцовка эритмаси, ароқ, спирт ёки одеколон. Буларнинг бирортаси билан жароҳат атрофини артиб ташланг, аммо жароҳатнинг ўзига суртманг. Чунки, жароҳатнинг ўзига суртилганда жонни оғритади ва самараси бўлмайди. Шикастланган терида оқсил тўқималари юзага чиқиб қолади ва юқоридаги ишқорлар терига суртилганда, тўқималар куйган шаклда ўлади. Таркибида кимёвий моддалар бўлган воситалар, мавжуд ярани янада чуқурлаштиради ва жароҳатнинг тезда битиб кетмаслигига ва унинг ўрнида чандиқ қолишига сабаб бўлиши мумкин. Боланинг эти жароҳатланганда фурацилин эритмаси ҳам ёрдам беради. Жароҳат эндигина қизариб, шишиб, яллиғланаётган вақтда ярим стакан қайнаган сувга фурацилин таблеткасини солинг, совутиб, шикастланган ерни ювиб ташланг.\nБолангизни чивин чақса ва у боланинг терисини қичиштирса, доканинг кичик бўлагини фурацилин эритмасига ботириб, жароҳатланган соҳага қўйинг. Энди оддий марганцовка эритмасига қайтсак. Ним пушти рангли марганцовка эритмаси билан ҳам жароҳат олган ерни ювиб ташлаш мумкин, тўқ рангли марганцовка эритмаси терини куйдириб юбориши туфайли эҳтиётроқ бўлинг. Калий перманганат кристали терининг очиқ ерларида қолиб кетмаслигини ҳам назорат қилиб туринг. Терига тушган кристалл оғриқ бериши ва тўқималарни жиддий жароҳатлаши мумкин. Ҳар куни ошхонада ишлатиладиган сода эритмаси ҳам жароҳатланганда фойда бериши мумкин экан. Бир стакан сувга бир чойқошиқ истеъмол содасини солинг. Ундан чивин чаққанда яллиғланиш ва шишларни қайтариш учун терига суртишда фойдаланинг. Томоқ оғриғида, бурун оқишида намакоб сувнинг фойдаси катталигини биласиз. Бироқ тери жароҳатланганда ҳам намакоб сув фойда берар экан. Бир стакан сувга бир чой қошиқ туз солиб аралаштирилади ва терининг тирналган ерига қўйилади. Намакоб жароҳатли теридаги йирингларни кетказади.\nАзиз оналар, фарзандларимиз соғлом ва кўркам вояга етишлари учун қўлимиздан келганича ҳаракат қиламиз. Агар бизнинг суҳбатларимизни тинглаб борсангиз бола ўстириш жараёнида учрайдиган муаммоларга ечим топасиз. Бу йўлдаги ҳаракатларингизга барака тилаб сизлар билан ҳайрлашаман.\nОзишга ёрдам берувчи махсулотлар хақида


СБХ / 2019 йил / № 09 / Солиқ ва ислоҳот\nАммо баъзи фуқаролар расмий меҳнат шартномаси тузмасдан, меҳнат ҳуқуқларини ҳимоя қилиш кафолатланмасдан «конверт усули»да ҳақ олиб ишлаб келмоқда. Бундай ишчиларга иш берувчи томонидан шахсий жамғариб бориладиган пенсия ҳисобварақасига тўлов амалга оширилмайди, оқибатда пенсия ёшига етган шахсларда пенсияга чиқишда муаммолар пайдо бўлади.\nШу вақтга қадар ходимлар сони корхона томонидан тўланадиган солиқларга таъсир қилган. 2019 йил 1 январдан бошлаб солиқ ставкалари кескин камайтирилди.\nЖумладан, жисмоний шахслардан олинадиган даромад солиғининг амалдаги 4 та поғонали ставкаси ўрнига ягона 12 фоизлик ставка белгиланди. Пенсия жамғармасига 8 фоизли суғурта бадали бекор қилинди. Ягона ижтимоий тўлов ставкаси 25 ва 15 фоиздан 12 фоизга туширилди. Натижада иш ҳақи фондига солиқ юки ўртача 1,8 мартага камайиб, ходимлар иш ҳақини ошириш ҳамда янги иш ўринлари яратиш имконияти юзага келди.\nТашкилотлар 2019 йил 1 апрелга қадар ходимлар сони ва меҳнатга ҳақ тўлаш фондини ихтиёрий равишда расмийлаштирса, аввалги ҳисобот даврларида ходимлар сонини яширганлик учун солиқларни қўшимча ҳисоблашдан озод қилинди.\n– Ҳудудларда олиб борилаётган паспортлаштириш жараёни, профилактик суҳбатлар давомида 2019 йил 23 январдан 19 февралга қадар 2 934 корхонада қонуний расмийлаштирмасдан иш ҳақи тўлаб келинаётган 14 127 нафар ишчи-ходим билан меҳнат шартномаси расмийлаштирилди, – дейди Самарқанд вилояти ДСБ бошлиғининг биринчи ўринбосари Носир Мавлонов. – Уларнинг 1 449 нафари савдо ва умумий овқатланиш, 4 734 нафари ишлаб чиқариш, 6 808 нафари қишлоқ хўжалиги, 1 136 нафари қурилиш корхоналари ҳисобига тўғри келади.


ҚУЙИ БЎҒИН ФАОЛИЯТИНИ КУЧАЙТИРИШГА БАҒИШЛАНДИ - Ўзбекистон овози газетаси\nҚУЙИ БЎҒИН ФАОЛИЯТИНИ КУЧАЙТИРИШГА БАҒИШЛАНДИ\nНаманган вилоятида Ўзбекистон ХДПнинг 748 бошланғич ташкилоти фаолият юритади. Вилоят партия кенгаши қуйи бўғиннинг нафақат сонини, балки сифатини оширишга ҳам алоҳида эътибор қаратмоқда. Бунинг натижасида, хайрихоҳлар, тарафдорлар кўпаймоқда, электорат муаммолари чуқур ўрганилмоқда, партиянинг аҳоли орасидаги обрўйи юксалиб бормоқда.\nЯқинда Наманган халқаро аэропортидаги бошланғич партия ташкилотида ўтган йиғилишда қуйи бўғин фаолиятини кучайтириш масалаларида фикр алмашилди, таклиф ва тавсиялар билдирилди.\nНаманган халқаро аэропорти директори, халқ депутатлари вилоят Кенгаши депутати Шуҳратжон Асқаров партиянинг дастурий мақсад-вазифалари, уни самарали амалга оширишда бошланғич партия ташкилотининг ўрни ва роли хусусида сўз юритди.\n— Бугун сафимиздаги 15 нафар ЎзХДП аъзоси партиянинг дастурий мақсад ва вазифаларини кенг тарғиб қилишда фаоллик кўрсатиб келмоқда, — деди БПТ раиси Фарида Якубханова. — Партиядошларнинг ижтимоий-сиёсий фаоллигини оширишда бугунгидай семинар-тренингларнинг аҳамияти катта бўляпти. Уларда нафақат тажриба ўрганяпмиз, балки партия фаолиятини кучайтириш бўйича ўз таклифларимиз билан иштирок этяпмиз. Хусусан, бошланғич партия ташкилотларини зарур ўқув қўлланмалар билан таъминлаш, тарғибот-ташвиқот ишлари таъсирчанлигини ошириш масалаларида мулоҳазалар билдирилмоқда.\nТадбир сўнггида 4 нафар ходимга партия аъзолик гувоҳномаси топширилди.\nЎзХДП Наманган вилоят кенгаши БПТ билан ишлаш сектори мудири.


21 январь, 2021, 15:04\nТеглар:Навбаҳор | Нўъмон Ҳасанов | Ўзбекистон чемпионати | Суперлига | Андрей Канчельскис\nЖамоанинг содиқ футболчиси ва айни пайтдаги мураббийи ҳақида\nЖаҳон футболида ўз фаолиятини фақатгина бир клубда ўтказган содиқ футболчилар бор. Шундай ўйинчилар қаторига Италиянинг “Милан” жамоаси ҳимоячиси Паоло Мальдини, Англиянинг “Ливерпуль” клуби ярим ҳимоячиси Стивен Жеррардни киритиш мумкин. Мамлакатимизда ҳам шундай футболчилар топилади. Булар қаторида айни пайтда Наманганнинг “Навбаҳор” жамоаси мураббийлар штабида фаолият юритаётган Мустафо Байрамов бор. Мазкур мутахассис 40 йилдан зиёд вақт давомида фақатгина бир клуб, яъни “Навбаҳор”да фаолият юритмоқда. Ушбу жамоада олдин футболчи, кейин эса мураббий сифатида ишлаётган Мустафо Жеферович таъкидлаш жоизки, анча камтар ва камсуқум инсон. Шунинг учун бўлса керак, ундан ҳамкасбларимиз кам интервью олишган. Клуб матбуот хизмати яқинда “Навбаҳор”нинг садоқатли ҳамда фидойи вакили билан суҳбат уюштириб, унинг фикрларини тақдим этди.\nЎтган мавсум, омадсизлик сабаблари\n- “Навбаҳор”нинг ўтган мавсумда намойиш этган ўйинлари борасида тўхталадиган бўлсам, чемпионатни жуда яхши бошлаб, дастлабки 3 та тур баҳсларида яхши натижа қайд этгандик. Гарчи илк тур учрашувида амалдаги чемпион “Пахтакор”га имкониятни бой берган бўлсак-да (1:2), ўша ўйинда пойтахтликларга муносиб қаршилик кўрсатиб, ҳисобда олдинга чиқиб олгандик. Ундан кейин қандай воқеликлар рўй берганлиги эса барчага аён. Ўша учрашув ҳакамлари ҳам маълум муддатга ўйинларни бошқаришдан четлатилишганди. Кейин ўз майдонимизда “Локомотив” устидан ғалаба қозониб (2:0), сўнгра, сафарда ”Андижон” билан дурангга имзо чекдик (0:0).\nCOVID – 19 сабабли, карантин бошланиб, футбол баҳслари бир муддат тўхтаб қолди. Футболчилар ўз уйларида якка тартибда машғулот ўтказишди. Ёздан яна гигиена қоидаларига амал қилинган ҳолда, футбол баҳслари давом эттирилди ҳамда жамоамиз яна ижобий натижаларни қайд эта бошлади. Биринчи давранинг сўнгги 4 та тури пойтахтимизда ўтказилиб, “Навбаҳор”нинг 7 нафар футболчиси коронавирусга чалинди. Бу эса жамоамизнинг ўйинларига ўз таъсирини кўрсатиб, қаторасига 11 та баҳсда ғалаба қозонолмадик. Натижанинг бундай салбий тус олиши эса бош мураббий Андрей Канчельскиснинг истеъфосига сабаб бўлди ва жамоа бошқаруви Нўъмон Ҳасанов қўлига ўтди. Худога шукр, Ҳасанов бошқарувида сўнгги ўйинларда ижобий натижаларни қайд этдик.\nКанчельскис ва Ҳасанов борасида\n- Албатта, ҳар бир мураббийнинг ўз машғулот олиб бориш услублари, тактикаси бўлади. Андрей Канчельскисдан ҳам нимадир ўргандим, айни пайтда Нўъмон Ҳасановдан ўрганяпман. Бу эса, албатта, мураббийлик фаолиятимда асқотиши тайин.\nФутболга кириб келиши, биринчи мураббийлари, ҳавас қилган футболчиси\n- Наманган шаҳридаги 31-ўрта мактабда таҳсил олганман. Мазкур мактаб яқинида “Спартак” стадиони жойлашганди. Мазкур ўйингоҳда футбол билан шуғулланишни 10 ёшимдан бошлаганман. Миллионлар ўйинидаги илк сабоқларни Павел Константинович Ким, Анвар Иззетович Сулейманов қўл остида ўрганганман. 1980 йили Наманганнинг “Навбаҳор” клубига қабул қилиндим.\nБолалигимда Германия терма жамоаси ва “Бавария” клуби ҳимоячиси Франц Беккенбауэрнинг ўйинларига ҳавас қилардим. Шунинг учун ҳам ҳимоячи амплуасини танладим ҳамда шу позицияда фаолиятимнинг якунигача тўп тепдим.\n“Навбаҳор” клуби ва терма жамоадаги фаолияти, жамоадошлари\n- “Навбаҳор”даги 17 йиллик фаолиятим давомида 600га яқин учрашувда майдонга тушиб, гарчи ҳимоячи бўлсамда, ҳар мавсумда камида 5 тадан тўп киритганман, 1995 йили эса 10 та гол урдим ва олий лигадаги ҳимоячилар орасида энг яхши натижага эришдим.\nГолларимни асосан стандарт вазиятлардан кейин, яъни бурчак ҳамда жарима зарбаларидан кўпроқ бошим билан урардим. Боиси, бўйим 1,85 см. эди. Шунинг учун ҳаволатиб узатилган тўпларга кўпроқ эга чиқардим, умуман олганда, “иккинчи қават”да яхши ўйин намойиш этардим.\nЖамоамиз 1991 йили собиқ иттифоқ 1-лигасида иштирок этганди. Ўшанда наманганликлар таркибида барча учрашувларда майдонга тушиб, 4 та гол урганман.\nФутболчилик фаолиятим давомида 1982 йили Танзаниядаги мусобақада иштирок этганмиз, ўшанда “Навбаҳор” мазкур мамлакатдаги турнирда 5 та ўйин ўтказиб, уларнинг 4 тасида ғалаба қозонди ва 1 та учрашувда дуранг қайд этганди.\n1989 йилда Ливия ҳамда Бангладеш мамлакатларидаги мусобақаларда иштирок этиб, 1-ўринни эгаллагандик.\n1990 йили эса Польшага бориб, мазкур мамлакатнинг машҳур клубларидан бири – “Лех” (Познань) билан ўртоқлик учрашуви ўтказганмиз.\nФутболчилик фаолиятим давомида дарвозабонлардан Анатолий Тананакин, Дмитрий Башкевич, Сайдулло Жабборов, Олег Сировашко, Анвар Жабборов, ҳимоячилардан эса Игорь Белов, Игорь Близнюк, Александр Пасько ва Александр Иванов билан елкама-елка ўйнаганмиз ҳамда уларнинг ўйинлари менда яхши таассурот қолдирган.\nФутболчилик фаолиятим давомида собиқ иттифоқ давридаги ўйинчилардан “Ротор”даги Александр Ледяхов, “Текстильшик”даги Сергей Наталушко, ҳамюртларимиздан эса Игорь Шквирин, Азамат Абдураимов, Олег Синелобов, Баҳодир Раҳмонов, Рустам Дўрмоновга қарши тўп суриш менга қийинчилик туғдирган.\nЎзингизга маълум, футболчилик фаолиятим давомида фақатгина бир жамоа – “Навбаҳор” шарафини ҳимоя қилганман. Ушбу клуб сафида 17 йил тўп суриб, 6 мавсум давомида, яъни 1989 – 1994 йилларда жамоа сардори бўлганман.\nФутболчилик пайтимда 1988 йили “Нефтчи”, 1989 йили эса “Пахтакор”дан таклиф бўлган. Лекин “Навбаҳор”га фидойи бўлганлигим учун жамоани ташлаб кетмаганман. “Навбаҳор” билан Ўзбекистон чемпионлиги (1996), Ўзбекистон кубоги (1992, 1995), бронза медаллари (1993, 1994, 1995) ни қўлга киритганман. “Навбаҳор”да тўп тепганимда Сергей Волчок, Виктор Жалилов ва Усмон Асқаралиевдан кўп нарса ўргандим. Шунингдек, собиқ иттифоқ даврида Ўзбекистон терма жамоаси таркибида 7 йил, яъни 1982-1989 йиллари тўп тепдим, унинг таркибида собиқ иттифоқ халқлари Спартакиадаси, халқаро мусобақада қатнашиб, халқаро турнирда 3-ўринни олганман, Ўзбекистон термасининг сардори бўлганман.\nМураббийлик фаолияти, етиштирган шогирдлари, янги мавсумга тайёргарлик\n- 1997 йилдан бошлаб, мураббийлик фаолиятимни бошладим. Дастлаб “Навбаҳор”нинг ўринбосарлар таркибини бошқариб, мазкур жамоа билан 3 марта 3-ўринни қўлга киритдим, шунингдек, 3 марта “Навбаҳор”ни олий лигада олиб қолишга муваффақ бўлдим. Умуман олганда, мураббийлик фаолиятимда қутқарувчи вазифасини ҳам бажаришга тўғри келган (кулади).\nВиктор Жалилов, Геннадий Неделькин, Раҳим Қурбонмамедов, Усмон Асқаралиев, Бахтиёр Ашурматов ва Андрей Канчельскис сингари мутахассислар бирга фаолият олиб бордим. Айрим мавсумларда “Навбаҳор” ёшлар жамоаси, баъзи йилларда эса асосий таркибнинг мураббийлар штабида ишладим. Таъкидлаганимдек, айни пайтда Нўъмон Ҳасановнинг мураббийлар штабидан ўрин олганман.\nФурсати келганида таъкидлаш жоизки, яқин ўтмишнинг машҳур футболчиларидан бири, айни пайтда “Металлург” мураббийлар штабида ишлаётган Февзи Давлатовни ҳам Сергей Волчокка мен тавсия қилгандим. Хабарингиз бор, Давлетов Ўзбекистон миллий терма жамоаси, шунингдек, мамлакатимиз ва Қозоғистоннинг бир қатор клубларида самарали фаолият юритган футболчилардан бири ҳисобланади. Февзи 1994 йили бош жамоамиз таркибида Осиё ўйинларида ғолиб чиққан ўйинчилардан бири.\nШунингдек, мураббийлик фаолиятим давомида Дилшод Жабборов, Жаҳонгир Меҳмонов, Мирзоҳид Ғофуров, Аъзамжон Алиев, Акмал Ортиқов, Азимжон Аҳмедов ҳамда Исломбек Исоқжонов сингари футболчиларни кашф этганман. Ушбу ўйинчилар аввал “Навбаҳор” ёшлар жамоаси таркибида тобланиб, кейин асосий таркиб аъзосига айланишган. Эндиликда эса барчалари ўз жамоаларининг етакчи футболчилари ҳисобланишади.\nҚисқаси, “Навбаҳор”даги футболчилик фаолиятим ажойиб тарзда кечган. Ўз номи ва тарихига эга жамоа сафида тўп тепганлигим ҳамда айни пайтда ҳам шундай клубнинг мураббийлар штабида ишлаётганимдан хурсандман.\nФурсатдан фойдаланиб, яна шуни ҳам таъкидламоқчиманки, жамоамизга Наманган вилоят ҳокими, вилоят футбол ассоциацияси президенти Шавкат Шокиржанович Абдураззоқов, “Навбаҳор” ПФК вице-президенти Отабек Арифович Саматов барча шароитларни яратиб беришмоқда. Бунинг учун жамоамиз мураббийлар штаби номидан уларга ўз миннатдорчилигимни билдираман. Худо хоҳласа, янги мавсумда жамоамиз совриндорлар сафидан ўрин олиш учун кураш олиб боради.\nМустафо Байрамов – 1964 йил, 7 январда Наманган шаҳрида туғилган.\nБиринчи мураббийлари: Павел Ким, Анвар Сулейманов.\nОилали, 2 фарзанднинг отаси, 4 набиранинг буваси.\nМухлислик қиладиган клуби: “Барселона” (Испания).\nShu saytni namanganni koʻtlari boshqarami deyman, bu odam borligini endi bildim, lekin senlar kimni kimga oʼxshatayotganini bilamaysanlaram\nСан кечаги тугилган МАНКА кайдан биласан огзидан сутни хиди кеп турибдику\nАлександр Хомяков: Мағлубиятга учрадикми, демак ўйин шунга лойиқ бўлди


Бир монолог, икки қўшиқ можароси - Behzod Fazliddin\nБаҳс Жамият ва маънавият Жараён Журналистика Муаллифдан Оғриқлар Сизга гапим бор\nИюль 30, 2016 Sayt muallifi\t2 комментария\nкўчирмакашлик, муаллифлик ҳуқуқи, бировнинг ҳақи, сўз қадри, ижод масъулияти ва бошқалар хусусида\nАввалига гапни узоқроқдан бошламоқчи бўлдим: бугунги эстрада санъатининг манзараси, маънавиятга муносабат, муаллифлик ҳуқуқи, сўз ҳамда ижод масъулияти ва яна бировнинг ҳақи дегандек. Аммо гапнинг пўсткалласини айтган маъқул кўринди. Кейинги пайтлари баъзи хонандалар томонидан менинг китобларимда чоп этилган шеърлар сўзлари бузиб ижро этилиб, рухсатсиз қўшиқ қилингани, бошқа муаллиф номига ўзлаштирилгани, шунинг оқибатида катта маънавий зарар кўраётганим ушбу битикларни ёзишга мажбур қилмоқда.\nХусусан, “Давр” гуруҳи ижросидаги “Кераксан” қўшиғида “Менсизлик” номли шеърим бузиб ижро этилган. Ўзим бу қўшиқ ҳақида кейинроқ хабар топдим. Ўша қўшиқни эшитган сўз мухлислари “Шеърингизни бузиб айтишяпти” дейишганидан сўнг эшитиб кўрдим. Кейин билсам, шеъримнинг баъзи сатрлари бузилиб, ўзгартирилган, матн муаллифи деб бошқани кўрсатишаётган экан.\nЯна бир хонанда Баҳром Назаров (аслида Жумашев) “Онам рўмоли” қўшиғидан олдин менинг шеърларим (“Онам ёзолмаган шеър”, “Айбнома”, “Мусофир”, “Бахт манзили”, “Ўғил”) сатрларидан “юлиб” олинган сўзлардан монолог ижро этибди. Яъни, бир неча шеърларим сатрлари бузилиб, монолог ясалган. Ушбу монолог хонанданинг 2015 йил ноябрь ойида “Истиқлол” санъат саройида берган яккахон концертида айтилган, интернет сайтларида тарқалган. Бунга аниқлик киритиш мақсадида хонанда билан алоқадор масъул одамлар билан боғландим, лекин тайинли жавоб ололмадим, маданиятсизларча муомаладан ҳайрон бўлдим. Иккала томон (“Давр” гуруҳи ва Баҳром Жумашев) ҳам бу борада қўшиқ ва монолог матнини ёзган кишига мурожаат қилишим кераклигини айтиб, ўз зиммасидан жавобгарликни соқит қилмоқчи бўлди.\nБ. Жумашевнинг билдиришича, монологни Ирода Дадажонова (аввал “ЖаннатМакон”, ҳозирда “Ёш куч” журнали бош муҳаррири) ёзиб берган экан. Мана, ўзингиз солиштириб кўринг:\nБолам бўлиб бера қол, болам\nБолам бўлиб бер, болам\nҒамларини кўзларига қамаб қўйган онам-а\nҒамларини кўзларига қамаб қўйди\nҚизларга атаб гул тергунча, шуларга ёқай деб сўз тергунча, қошингизга бориб дардларингизни терсам бўлмасмиди, она\nМени кутиб чойи совуган онаизорим-а, мен учун тўшаб қўйган жойи совуган онаизорим-а\nКун қариди, совиди чойинг…\nЙиғмай менга тўшаган жойинг…\nПақир ташиб қўллари шишган жафокашим\nҚўллари толмасин челак кўтариб\nЎғил бола йиғламайди, дердингиз\nЎғил бола йиғламайди, де\nШу тобда ҳофиз бўлгим ҳам, машҳур бўлгим ҳам йўқ… Фақат онасига тўйиниб, она меҳрига қонган фарзанд бўлгим бор\nТаъкидлаб ўтиш керак, юқорида кўрсатилган сатрлари бузиб ижро этилган шеърлар яратилганига анча йиллар бўлган ва улар аллақачон ўз мухлисларига эга.\nМонологчи опа тан олиш тугул, турли номақбул сўзлар айтиб, масалани баттар чигаллаштирди.\n“Давр” гуруҳи ижро этган «Кераксан» қўшиғи матни муаллифи эса Якзон тахаллуси билан ижод қилаётган Шоҳрух Жўраев экан. Ҳайтовур, у шеъримиздан фойдаланганини тан олиб турибди, аммо отдан тушса ҳам эгардан тушиш ниятида эмас…\n“Давр” гуруҳи қўшиғида:\nУхлаб қолган тунларим ҳаққи,\nСенинг ўрнинг бошқа – бўлаксан.\nЙиғлаб ўтган кунларим ҳаққи,\nСен, барибир, менга кераксан!\nЮқоридаги ҳолатлар фақат муаллифлик ҳуқуқи қонун-қоидалари бузилганини эмас, кўчирғич ижодкорлару хонандаларнинг маданияти, ижод масъулияти, сўзга муносабати қониқарли даражада эмаслигини англатади. Биламизки, ижод мураккаб, машаққатли жараён. Жумладан, бирор шеърий асар яратиш ва уни эълон қилиш учун анча заҳмат чекиш, қанча чиғириқдан ўтишга тўғри келади. Буни бир сатр устида тер тўкиб кўрган киши яхши тушунади, ҳис қилади. Китоб тайёрлаш ва уни чоп эттириш эса ундан-да оғир, заҳматли меҳнатдир. Бугун борган сари оддий ҳолга айланиб қолаётган плагиат (кўчирмакашлик) туфайли асари рухсатсиз бузилган ва ўзлаштирилган муаллифга қанча зарар етиши мумкинлигини тасаввур қилиш қийин эмас. Қолаверса, адабий асар муаллифнинг дахлсиз мулки ҳисобланади ва бошқаларнинг унга дахл қилиши қонунга кўра тақиқланади. Юқоридаги ҳолатга кўра, бизда жуда кўпчилик, жумладан, ўзини ”санъаткор” санаб юрган баъзи хонандалар муаллифлик ҳуқуқи ҳақида, бировнинг маънавий мулкига тажовуз қилишнинг оқибати тўғрисида етарли тушунчага эга эмаслиги маълум бўлмоқда. Шуларни инобатга олган ҳолда, юқоридаги ҳолатни яхшироқ ўрганиб, тегишли чоралар кўришини сўраб “Ўзбекнаво” эстрада бирлашмасига мурожаат қилдим. Ушбу ҳолатга аниқлик киритиш учун номи кўрсатилган гуруҳ вакили ва хонанда Б.Назаров (Жумашев) Бирлашмага чақирилди. “Ўзбекнаво” мутахассиси ва хонандалар билан суҳбат давомида улар эътирозни тўғри қабул қилишди, аммо яна бу ҳақда қўшиқ ва монолог матни муаллифи жавобгар бўлишини айтишди. Мен бу қўшиқ ҳамда монолог гуруҳ ва хонанданинг мулки сифатида катта саҳнада, телеэкранлар ва интернет сайтларида берилаётганини айтиб, муаллифлик ҳуқуқи қонун-қоидалари бузилганини тушунтиришга уриндим. Лекин улар ва Бирлашма ходими ҳам қайта-қайта қўшиқ ва монолог матни муаллифи жавобгар бўлишини айтди. Наҳотки саҳнада қўшиқ ёки монолог ижро этган хонанда бу учун ҳеч қандай жавобгарлик, масъулият сезмаса?! Тасаввур қилинг, бировнинг шеърини бузиб ижро этган ҳар хонанда: ”Менга фалончи ёзиб берганди, ўшанга боринг, у жавоб беради”, деб турса… Бу нимаси? Шу энди санъатми, санъаткорлик маданиятими? Бошқа саволлар ҳам пайдо бўлади. Хонанданинг “ўша ёзиб берган” билан шартномаси борми? У расман жавобгар бўла оладими? Унда нега “монолог” муаллифининг номи эълон қилинмайди? Юқоридаги ҳолатларга қарамай, “Ўзбекнаво” маъмурияти хонандаларга ҳеч қандай чора кўрмаётганини қандай тушуниш мумкин?\nҲозирги вақтда муаллифлик ҳуқуқи қонун-қоидалари бузилиши ҳоллари кўп учраётгани, айниқса, айрим хонандалар бу борада “пешқадам” экани ва бунинг оқибатида жабрланган муаллиф-ижодкорларга катта зарар етаётгани, агар вақтида чора кўрилмаса, муаммо янада чуқурроқ илдиз отиши мумкинлигини ҳисобга олиб охири шу иш юзасидан судга мурожаат қилдим. Қизиғи шуки, ҳеч думини тутқазмай юрганлар судга мурожаат қилингандан кейин мени қидириб, қайта-қайта қўнғироқ қилиб, юзма-юз гаплашиб олишни илтимос қилишди… Ана сизга яна “санъаткорлик маданияти”!\nОчиғи, буларни ёзиш, ижод масъулияти, сўз қадрини ҳис қилмайдиган, бировнинг ҳақидан қўрқмайдиган бундай кимсалар билан талашиб-тортишиб юриш менга жуда ноқулай, ҳатто уят даражасида бўлса-да, келгуси ҳуқуқбузарликлар, шеър ўғриликларининг олди олиниши мумкинлигини ўйлаб шундай йўл тутишни маъқул кўрдим. Ажабланарлиси, қайта-қайта мурожаат қилинаётгани, оммавий ахборот воситаларида тинмай бонг урилаётганига қарамай, назаримизда, “Ўзбекнаво” мутасаддилари бу масалага етарлича эътибор қаратмаётганга ўхшайди. Акс ҳолда, муаммо бу даражада жиддий тус олмас эди…\nДарвоқе, яна бир хонанда “Биз” номли шеъримни ижро этибди. Хонанда билан боғланганимда, унинг муносабатидан санъаткорларга хос маданиятдан узоқ экани маълум бўлди. Бир неча маротабалик дилхираликлар аралаш мулоқот давомида “Нега уйғонмайди одамлар?” (бу сатр ҳам менинг шеъримдан) дея одамийлик, ҳалоллик, меҳр-оқибат ҳақида жўшиб куйлаган хонанданинг ўзида бу сифатлар камёб экани ва шундай фазилатлар тараннум этилган сатрларни айтишга арзимаслигини яна бир бор англаб етдим. Ва дарров хаёлимдан ўтди: «Нега уялмайди одамлар?» Энг ачинарлиси, бунақалар одамийлик, меҳр-оқибат ҳақида қичқириб чарчамайди, лекин ўзлари бошқача. Бундайлардан юрак қоним қўшилган сатрларимни қизғанаман, жуда қизғанаман. Аслида, бундайлар билан тортишган одам барака топмайди, чунки ўзингни муттаҳамга чиқаришга уринади. Лекин жим қараб туриб ҳам бўлмайди.Сўз қадри, ижод масъулияти, муаллифлик ҳуқуқи масалалари бугун долзарб муаммога айланиб улгурган экан, ўзини ҳурмат қилган ҳар қандай ижодкор бунга бефарқ бўлмаслиги, ҳар бир сўзи учун жавобгар эканини ҳеч қачон унутмаслиги керак!\nСуд мазкур иш юзасидан тегишли қарор чиқарди. Муалллифлик ҳақ-ҳуқуқлари поймол бўлишига йўл қўйилмади. Аммо… Бу ҳолат яна қайтарилмайди, деб ким кафолат беради? Балки айни шу дақиқаларда яна қаерлардадир бир шоирнинг шеърлари ўзи бехабар ҳолда қўшиққа айланаётгандир? Кимдир бировнинг шеърини пуллаб, хонанда қаршисида лаҳзалик обрў олаётгандир?\nСуддан кейинги мулоҳазалар\nБу масалани кўпчилик эътиборига ҳавола этишдан олдин кўп ўйладим, ўзим ҳурмат қилган фикрловчи инсонлар, ижодкорлар, мутахассислар билан маслаҳатлашдим. Судга ҳам ўз-ўзидан бориб қолганим йўқ: вазият шуни тақозо қилди. Нима учундир бизда “судга бериш” дейилса, бошқача тушунилади. Ахир бу масалани ҳал қилишнинг энг маданий йўлларидан-ку!\nАйтиб ўтдим, аслида мен ҳам тўрт-беш шеър учун талашиб-тортишиш, сўзбузару масъулиятсиз ижрочилар билан пачакилашиб юришни ор деб биламан. Аммо борган сари жиддий муаммога айланаётган бу каби масалаларга кўз юмиб кетиб бўлмас экан. Қолаверса, бу йўл билан келгуси ўғрилигу ҳуқуқбузарликларнинг олди олинишига маълум маънода таъсир ўтказиш, яна, хонандалар ҳамда уларнинг тарғиботчиларини сўз ва ижод масъулиятини ҳис қилишга ундаш нияти бор эди. Эътибор беринг, кўплаб хонандалар қўшиқ матнини ким ёзгани билан қизиқмас экан: яъни, тайёр шеър (аниқроғи, қофияли матн) сотиб олинади. “Хит” бўлиш “ҳид”и сезилса, дарров қўшиққа айланади. Қарабсизки, ўша “шеър” қайсидир бир ижодкор ё машҳур шоирнинг камида “пати юлинган” ижод маҳсули бўлиб чиқади… Бугун классиклар ҳам ҳимоясиз бўлиб қолган бир пайтда ҳар қандай ижодкор ўз ҳақ-ҳуқуқини ҳимоя қилиш учун ўзи курашиши ва бу табиий ҳол деб қаралиши керак.\nМақолада айтилганидек, бу ерда гап фақат плагиаторлик, муаллифлик ҳуқуқи қонун-қоидалари бузилганида эмас, ўзини “санъаткор” ҳисоблаб юрган хонандаларнинг маданияти, савияси, сўзга, шоирга муносабати, энг муҳими, Инсон шаъни, қадр-қиммати ҳақида ҳам боряпти. Демак, бу жуда жиддий масала!\nМавзу доирасида яна мана бу саҳифада ўқинг: Сўзфурушлик. Бу борада Сизда қандай фикр-мулоҳаза, таклиф ё истаклар бор? Ушбу мавзуга ҳали яна қайтамиз.\n← Тўғри ёзибсизми?\nҒалаба ярашар Ўзбекистонга! →\n“Мен одам эдим-ку, инсон фарзанди…”\nМай 6, 2018 Sayt muallifi 0\nҲазрат ҳақида хаёллар\nФевраль 9, 2019 Sayt muallifi 0\nАвгуст 1, 2007 Sayt muallifi 0\nБир монолог, икки қўшиқ можароси: 2 комментария\nОктябрь 11, 2016 в 6:30 пп\nTo’g’ri munosabat aka. Siz haqsiz.\nФевраль 21, 2017 в 12:27 пп\nБеҳзоджон ука, Сизни ниҳоятда яхши тушуниб турибмиз. Ижодингизни ниҳоятда ҳурмат қиламиз. Афсуски, Сиз айтган муаммо қанча долзарб бўлса, шунча кенг ёйилган. Бу жуда катта муаммо. Шунинг учун тўғри қилдимми деб асло иккиланманг. Охиригача ҳақ-ҳуқуқингизни ажратиб олинг. Ўзлари айтиб туришибди, бу МУТЛАҚО САНЪАТ, ИЖОД эмас, шоу-БИЗНЕС. «Томоша-бизнес» десангиз ҳам тўғри бўлаверади. Бизнес бўлгандаям, ҳар қандай йўл билан пул топиш бизнеси. Орасида ҳалол йўл билан пул топадиган ҳақиқий ўзбеклар, чин инсонлар ҳам бор, манавиндақалариям бор. На илож? Қаттиқ Х билан юмшоқ Ҳ, НИНГ билан НИ деган нарсанинг фарқига бормайдиган одамларнинг саводи, савияси шу аҳволга келиб қолган. «Нима қилай, ичимдан чиққан чаён» дейишади-ку ноқобил фарзанддан куйган ота-оналар. Шунга ўхшаб, халқнинг маърифатини, маданиятини, савиясини кўтариш яна айланиб келиб, Сизга ўхшаган ижодкор, ватанпарвар одамларнинг зиммасида. Чидаймиз-да, укажон.


Нурмат Отабеков: «Вазият яна мураккаблашиши эҳтимоли йўқ эмас» - Zamin.uz\nБугун АОКА пресс-холида Коронавирусга қарши курашиш штаби аъзоси Нурмат Отабеков иштирокида брифинг ўтказилди. Унда республикамизда коронавирус бўйича вазиятнинг яна мураккаблашиш эҳтимоли ҳақида сўралди.\nАкс ҳолда эпидемик вазият янада мураккаблашиши мумкин. Куз-қиш пайти вирусли, респиратор касалликларнинг мавсумий кўтарилиш даври ҳисобланади. Бу эса зиммамиздаги масъулиятни янада ошириш керак деб ўйлайман, – деди Нурмат Отабеков. “Замин” янгиликларини “Twitter”да кузатиб боринг\n14-07-2020, 10:46, Жамият


Қашқадарё вилоятининг Китоб туманидаги 13-мактаб директори, 47 яшар Нурбек Турдиевнинг жасади 31 август куни мактаб ҳожатхонасида осиғлиқ ҳолда топилди. Ҳожатхонада арқон сиртмоққа осилган жасадни иккита ёш бола кўриб қолган ва катталарга хабар берган.\nВоқеа гувоҳларининг Nasaf-news ТВ каналига билдиришича, марҳумнинг яқинлари унинг ўлимида Китоб тумани халқ таълими бўлими мудири Авлоқул Авлаевни айбламоқда.\nМарҳумнинг яқинлари иддао қилишича, мактаб директори бўйнидаги 1500 доллар қарзини тўлай олмаганидан қийналиб ўзини осган. Улар бу пулни мактаб директори туман халқ таълими бўлими раҳбарларига пора сифатида беришга мажбур бўлганини билдиришган.\nМарҳум ўлимидан олдин бир нечта хат қолдирган. Уларнинг бирида ҳамкасбларини ҳар қандай шароитда коррупцияга йўл қўймасликка чақирган.\n“Мактабда ўтирган “тўнкалар” ҳам қимирласин. Кимлигини билдингиз. Ўшаларга яратгандан инсоф тилаб қоламан. Халқнинг боласининг кўзини ўймасин. Сизлардан ҳам илтимос”, дея ёзган директор ўзининг ўлим олдидан ҳамкасбларига қолдирган сўнгги хатида.\nМактаб директорининг ўлими олдидан қолдирган хати\nМактаб қоровули Ҳусниддин Эргашев хатни директор ўз қўли билан ёзганлигини тасдиқлайди. Шунингдек, Турдиев ўз жонига қасд қилган куни мактаб қоровулидан туман халқ таълими кадрлар бўлимига аризасини элтиб беришни сўраган.\nҲусниддин Эргашев (мактаб қоровули): Эрталаб келувдим. У менга “сизга иш бор, манови хатни оласизда районо кадрлар бўлимига элтиб берасиз”, деди….\nВоқеа юзасидан марҳумнинг яқинлари ва ҳамқишлоқлари 2020 йил 8 сентябрь куни Китоб тумани прокуратурасига мурожаат қилиб, Турдиевнинг ўз жонига қасд қилишига сабабчи бўлганларга нисбатан қонуний чора кўришни сўрашган.\nБарно Турдиева (марҳумнинг опаси): “Менга у, опа халқ таълими мудири Авлаевга 1 ярим минг доллар берганман, мактабдан бўшасам шу пулни қайтариб берармикин, деган. Мен унга, ким сенга пул олганман деб айтади, мактабдан бўшама, деб айтдим. Россия очилса, кейин мактабдан бўшайсан, бориб ишлаб келасан, қарзларингни тўлайсан, дедим…”.\nПрокуратура хабарига кўра, туман халқ таълими бўлими, ИИБ, маҳалла ва оилани қўллаб-қувватлаш бўлими ходимлари ҳаракатига нисбатан хизмат текширувлари тайинланган.\ndata-title="Коррупция сабаб мактаб директори ўзини осди" data-description="<!-- wp:paragraph --> <p>Қашқадарё вилоятининг Китоб туманидаги 13-мактаб директори, 47 яшар Нурбек Турдиевнинг жасади 31 август куни мактаб ҳожатхонасида осиғлиқ ..." data-image="https://eltuz.com/wp-content/uploads/2020/09/rasm4297772-1.jpg" data-url="https://eltuz.com/video/215165/" data-services="facebook,odnoklassniki,twitter,telegram" data-counter="ig">\n1997 йил 3 майдан буён ҳар йили матбуот эркинлигига муносиб ҳисса қўшган инсонлар ЮНЕСКО тарафидан мукофотлар билан тақдирланишади. Бироқ ...


Пойтахтлик амалдор 35 минг доллар пора олаётганда қўлга тушди - Anhor\nAnhor Все посты Пойтахтлик амалдор 35 минг доллар пора олаётганда қўлга тушди\nТошкентдаги туман ҳокимликларидан бирида ишлайдиган мансабдор шахс Навоий вилоятида рўйхатга олинган МЧЖ раҳбарига шаҳар ҳокимлигининг тегишли қарорини чиқариш билан Тошкентда 16 сотих ер расмийлаштиришни ваъда қилган. Амалдор ундан 352 минг доллар пора талаб қилган. ДХХ ва Бош прокуратура ҳузуридаги департамент амалдорни 35 минг доллар олаётган пайтида қўлга туширди. Бу ҳақда “Ўзбекистон 24” телеканали хабар беради.\nШунингдек Тошкент вилоятдаги туман ҳокимликларидан бирининг ходими маҳаллий фуқародан 15 сотих ер ажратишга кўмаклашгани учун талаб қилган 15 минг доллардан 4,5 минг долларни олаётганида ушланган. Суриштирув ишлари давомида ушбу шахс аввал дастлабки ҳужжатларни расмийлаштирганлиги учун 5,5 минг доллар олгани маълум бўлди.\nУшбу ишлар бўйича Жиноят кодексининг тегишли моддалари асосида жиноят ишлари қўзғатилди, тергов ушбу ишларга алоқадор бўлган бошқа шахсларни аниқлаш бўйича чораларни кўрмоқда, дейилади телеканал лавҳасида.\nМўмин Султонов Россия ҳукуматидан 25 минг евро компенсация олади